Radi ispunjavanja briselskih obaveza iz oblasti energijske efikasnosti i okoliša trenutno se kadrovski jača Sektor za EU fondove i provode edukacije kao osnovni preduvjet za naredne aktivnosti - izjavio je u intervjuu za Fenu direktor Fonda za zaštitu okoliša Federacije BiH Fuad Čibukčić.\nObjavljeno 02.03.2017 10:38\nFond je ispunio svoje zadatke dobivene u procesu popunjavanja Upitnika Evropske komisije.\nNadležna ministarstva sada očekuje ispunjavanje veoma složenih zahtjeva u pogledu zaštite okoliša i energijske efikasnosti.\n- U tom procesu veliku podršku pružaju im entitetski fondovi za okoliš imajući u vidu da u BiH nije uspostavljena agencija za zaštitu okoliša, tako da na Fond padaju dijelom i obaveze agencije – kazao je Čibukčić.\nUkazao je na važnost investiranja u povećanje energijske efikasnosti navodeći da se time utiče na upošljavanje domaće radne snage angažovanjem građevinskog sektora kao direktnih benefita, pri čemu se potiče domaća proizvodnja građevinskih materijala, stolarije i slično kao indirektnog benefita.\n- Nedavno je sačinjena studija koja je istraživala direktne uticaje investiranja u povećanje energijske efikasnosti. Rezultati su zapanjujući i kažu da ukoliko investiramo milion eura omogućavamo kreiranje 96 radnih mjesta za godinu dana – konstatuje Čibukčić.\nZa investiranje u poboljšanje to jest povećanje energijske efikasnosti objekta ili tehnologija u industrijskim procesima namijenjena su sredstva Revolving fonda, koji je osnovan u Fondu za zaštitu okoliša.\nOcjenjuje da su to najpovoljnija namjenska sredstva koja se mogu naći na tržištu budući da je riječ o povratnim, kreditnim sredstvima s veoma povoljnim uvjetima dodjele. Kamata je dva posto, grace period 12 mjeseci, a period povrata sedam godina.\nNa raspolaganju su javnom sektoru, svim nivoima vlasti i privrednim subjektima.\n- Za korištenje sredstava mogu se prijaviti vlasnici javnih objekata škola, bolnica, vrtića, domova zdravlja i slično, a to su općine, gradovi, vlade kantona odnosno resorna ministarstva, zavisno od nadležnosti. Investiranjem u ove objekte građani imaju direktnu korist što će imati ugodnije boravke u bolnicama, djeca u vrtićima odnosno u svim objektima javne namjene koji su svakodnevno na usluzi našim građanima – smatra on.\nS druge strane, titulari, vlasnici tih objekata kroz investiranje ostvaruju uštede kako u potrošnji energije, smanjenju zagađujućih emisija tako čine i uštede u lokalnim budžetima, gdje oslobađaju sredstva koja bi inače davali na račun troškova za energiju.\nIsta se, pojašnjava, mogu alocirati na neke druge, potrebnije namjene, poput investiranja u stalna radna sredstva, nabavku CT aparata, proširenja kapaciteta svojih usluga, odnosno bilo kojeg drugog sredstva neophodnog za njihov dobar i uspješan svakodnevni rad.\nPrivredna djelatnost je, tvrdi, najčešće smještena u relativno lošim kapacitetima u smislu građevinskih cjelina koje traže velike troškove za energiju u svrhu obavljanja svoje djelatnosti.\n- Procesi, odnosno tehnologije su zastarjele pa troše velike količine energije, a upravo se investiranjem postiže smanjenje troškova za energiju. Promjenom tehnologije ostvaruje se direktna korist na izlaznom proizvodu jer povećavate produktivnost i utičete na sam kvalitet izlaznog proizvoda – kazao je.\nOsim spomenutog Revolving fonda, najavio je da Fond za zaštitu okoliša planira uspostaviti novi finasijski mehanizam- revolving fond za reciklažnu privredu, kojim će se davati određeni poticaji onima koji namjeravaju pokrenuti ili poboljšati vlastiti posao/industriju kroz reciklažu otpada.\n- To je znatan doprinos razvoju ove djelatnosti, ali i kompletnom sistemu upravljanja otpadom. Naravno još ima dosta prostora za poboljšanja regulative kada je ova oblast u pitanju – navodi.\nDodaje da Fond ima sporednu ulogu u procesu prikupljanja naknada i upravljanje električnim i elektroničkim otpadom, jer je ta obaveza prebačena na operatere sistema: Zeos i Kim Tec Eko. Oni prikupljaju i distribuiraju najveći dio naknada, a u Fond se prikupljaju samo naknade od onih subjekata koji nisu uključeni u sistem putem operatera.\n- Ključna uloga Fonda je u kontrolama izvještaja, gdje će se prava poboljšanja i sistemske kontrole ostvariti uspostavljanjem informacionog sistema upravljanja otpadom. Ključne pripreme za početak realizacije ovog projekta su obavljene, te se u Federaciji čeka na donošenje izmjena Zakona o upravljanju otpadom, kojim se treba i propisati ova aktivnost, kao i donošenje uredbe o uspostavljanju informacionog sistema, kojom će biti postavljeni osnovni okviri, sadržaj, kao i načini provođenja pojedinih aktivnosti - kazao je.\nPlanirano je da se sistem uspostavlja u fazama, od kojih je prva izrada Projekta informacionog sistema, a zatim njegovo uspostavljanje po modulima. Na taj način osiguravaju se preduvjeti za bolji nadzor nad provođenjem mjera i aktivnosti zaštite okoliša i praćenje ostvarenja ciljeva održivog razvoja.\n- Radi ostvarenja postavljenih ciljeva, entitetski fondovi za okoliš, kao nosioci poslova uspostavljanja i vođenja Informacionog sistema, s nadležnim ministarstvima radit će na uspostavljanju saradnje sa svim subjektima koji posjeduju podatke o otpadu, te osiguranju jedinstvenog pristupa vođenja podataka o otpadu na svim nivoima u BiH, kroz osiguranje jedinstvene metodologije, obrazaca, upitnika i drugih tehničkih pomagala - poručio je u intervjuu za Fenu direktor Federalnog fonda za okoliš Fuad Čibukčić.


SDA traži ministarstva financija, obrane, pravde, vanjskih i civilnih poslova | Dnevno.ba\nSDA traži ministarstva financija, obrane, pravde, vanjskih i civilnih poslova\nAutor: Dnevno.ba Petak, 15. ožujak 2019. u 19:13\nSARAJEVO - Nakon sjednice Predsjedništva SDA novinarima se obratio predsjednik stranke Bakir Izetbegović koji je kazao da je to tijelo pozdravilo kompletiranje pozitivnih procesa odnosno dostavljanje odgovora na Upitnik Evropske komisije, Sporazum o romingu, podršku Federalnog parlamenta izgradnji Bloka 7 u Tuzli.\n“Također, pozivamo Ministarstvo vanjskih poslova BiH da uputi demarš Vladi Republike Hrvatske i zatraži zvaničan stav te zemlje o pitanju protuzakonitih aktivnosti njenog konzula u Tuzli”, kazao je predsjednik SDA Bakir Izetbegović.\n“SDA i partnerske stranke trebaju preuzeti tri bošnjačke pozicije i poziciju iz reda Ostalih u Vijeću ministara. Redoslijed u prioritetu izbora ministarstava za SDA je Ministarstvo financija, Ministarstvo odbrane, Ministarstvo vanjskih poslova, Ministarstvo pravde i Ministarstvo civilnih poslova. Pitanje aktivacije MAP-a kroz usvajanje Godišnjeg nacionalnog plana se treba tretirati kao tehničko pitanje koje treba rješavati na nivou nadležnog ministarstva, jer su svi potrebni zakoni, strategije i odluke ranije usvojene”, ističe Izetbegović.


Dinamo dobrim nastupima u Evropi napunio kasu, Gojak na listi najskupljih igrača ispred Hajrovića – Sport Centar Dinamo dobrim nastupima u Evropi napunio kasu, Gojak na listi najskupljih igrača ispred Hajrovića – Sport Centar\nOdličnim nastupom u Evropi ove sezone Dinamo je dobro napunio svoju blagajnu, a dodatno je porasla i vrijednost samih igrača.\nModri su evropsku priču zaključili zaradivši oko 14 miliona eura. Za sudjelovanje u kvalifikacijama Lige prvaka Dinamu će pripasti pet miliiona eura, a u Evropskoj ligi više od osam miliona eura.\nModri su za plasman u jednu od grupa dobili 2,9 miliona eura. Za svaku od četiri pobjede u grupi zaradili su po 570.000 eura, a za svaki od dva remija po 190.000 eura.\nZa osvajanje prvog mjesta u grupi Dinamo je dobio još milion eura bonusa, a pola miliona eura za nastup u 1/16 finala.\nPlasman u osminu finala donio je u klupsku blagajnu dodatnih 1,1 miliona eura.\nOdličnom evropskom sezonom porasla je i vrijednost samih igrača. Zanimljivo, vrijednost igrača Dinama je porasla za 22 miliona eura nakon pobjede protiv Benfice. Prije utakmice Modri su vrijedili 50 miliona eura, a danas 72 miliona.\nNajskuplji je Dani Olmo, 15 miliona eura i mladi Španac je jedini igrač ”teži” od 10 miliona eura. Kapiten Arijan Adem je procijenjen na 6 miliona eura, Francuz Kevin Theophile-Catherine na pet, BiH reprezentativac Amer Gojak na 4,5 miliona eura, a Mislav Oršić na 3,5 miliona eura.\nNovi hrvatski reprezentativac Bruno Petković procijenjen je na tri miliona eura, baš kao i Izet Hajrović i Mario Gavranović, prenosi Hina.\nDani Olmo dobio prvi poziv u A reprezentaciju: U najboljoj je formi od svih Španaca


Foto: Tanjug | Vučić: Građani će donijeti konačnu odluku o rudniku u dolini Jadra\nSrna 04.12.2021 18:54\nLOZNICA - Predsjednik Srbije Aleksandar Vučić rekao je danas da će konačnu odluku o rudniku u dolini Jadra donijeti građani.\n"Nećemo donostiti nikakve nove odluke što se tiče konačnog postojanja rudnika. Tu odluku ćete doneti vi. Samo hoću da imate sve informacije, i po tom pitanju ćemo pomoći i nikome nećemo dozvoliti da vas vara, obmanjuje, već ćemo da gledamo da pomognemo, ali ništa više od toga", rekao je Vučić mještanima doline Jadra poslije dvoipočasovnog razgovora u Gornjim Nedeljicama kod Loznice.\nOn je istakao da mještani 12 sela jadarskog kraja, koji su zabrinuti zbog istraživanja koja vrši kompanija "Rio Tinto", najviše strahuju zbog deponije koja se pravi između Jadra i Korenite.\n"Ja mogu da obećam, razgovaraćemo i videti ugovorne obaveze prema 'Rio Tintu'. Tražićemo od 'Rio Tinta' da se jalovište skloni. Ne može da se računa na profit, već i na zdravlje ljudi, njihov ostanak. Bićemo čvrsti. Zemlju vam ne uzima država. Zemlju ste prodavali vi privatnoj kompaniji 'Rio Tinto' i država tu nikoga nije oštetila. Za to država nije odgovorna", rekao je Vučić.\n"Pošto Zakon o eksproprijaciji nije protivustavan, ali krajnji rok za moj potpis je 10. decembar - predlažem da se napravi predlog zakona o izmenama i dopunama starog zakona, da ga usvojimo do kraja godine, i da tako vratimo stari Zakon o eksproprijaciji", rekao je Vučić.\n"Mi smo doveli 'Adijent' i 'Mint', a samo u Tršić smo uložili četiri miliona evra. Nema puta koji nismo izgradili", naveo je Vučić.


Foto: Z. Gligorijević / Privatna arhiva\n"Od gotovo svih sam dobio informaciju da mi je sin greškom ubijen. Ako znaju da je to bila greška, onda svakako znaju ko je meta, ali i ko je nalogodavac ubistva."\nOvako za "Blic" priča poznati jagodinski advokat Milovan - Miki Stojanović, otac Nemanje Stojanovića, advokata koji je ubijen u septembru prošle godine ispred ulaza u zgradu u kojoj je živeo.\nUbice ovog mladića ni do dana današnjeg nisu pronađene, a njegovo ubistvo označeno je kao "slučajno" - meci su bili namenjeni njegovom komšiji, poznatom jagodinskom kriminalcu.\n- Od najodgovornijih ljudi u Jagodini dobijao sam obaveštnja da je moj sin ubijen greškom, da se moj sin našao na pogrešnom mestu u pogrešno vreme, u mračnom prolazu zgrade, svega sedam sekundi pre čoveka kome su meci bili namenjeni - priča za "Blic" otac ubijenog mladića.\nFoto: Goran Jevremovć / RAS Srbija\nMladi advokat ubijen ispred zgrade u kojoj je živeo\nPrema njegovim rečima, sve vreme se pita zašto do sada nema hapšenja i procesuiranja izvršioca i nalogodavaca.\n- Ako su svi oni iz znali da je ubistvo mog Nemanje bilo greška, onda svakako da oni znaju ne samo ko je bio meta, već i ko je nalogodavac, a možda i izvršilac, ako je on uopšte živ. Neko mora da snosi odgovornost što sada nisu uhapšeni i procesuirani ubica i nalogodavac - ističe Stojanović.\n"DA JE ZAKASNIO 7 SEKUNDI BIO BI ŽIV" Do ubistva advokata iz Jagodine doveo čitav niz KOBNIH SLUČAJNOSTI\nKISELINA, SPALJENI AUTOMOBILI, STRAVIČNE EGZEKUCIJE Za 10 godina u Srbiji napadnuto 50 advokata, TROJICA UBIJENA\n"ČAST MI JE ŠTO SAM GA IMAO 27 GODINA" Tužna ispovest oca mladog advokata iz Jagodine kog su UBILI GREŠKOM ispred zgrade\nOn dodaje da je najmanje tridesetak puta odlazio u MUP Jagodina da urgira, traži i zahteva da se slučaj njegovog sina reši.\n- Nikad neću odustati od toga. Meni ne može niko da vrati sina, ali pravda mora da bude zadovoljena i moraju da se svi državni organi i advokatura uključe u to - naglašava Stojanovoć.\nKako dodaje, nakon više od godinu dana od ubistva sina, rane zbog gubitka nikako da zacele. Prema njegovim rečima, neće nikad.\n- Supruga Tanja, ćerka Anđelija i ja osećamo se izuzetno teško. Svakodnevno odlazimo na Nemanjin grob, plačemo, kukamo... Pokušavamo da ostanemo normalni, ako je to moguće. Nije tačno što kažu da vreme leči sve, jer vremenom je sve teže i teže - naglašava Stojanović.\nKako kaže, njegov sin je bio anđeo koji je nastradao bez ikakvog razloga, motiva i osnova.\nNemanja sa majkom Tanjom i ocem Mikijem\n- Svakodnevno očekujem da mi se Nemanja pojavi na vratima kancelarije, onako veseo, nasmejan i dostojanstven, da mi kaže: "Tata vodim te na piće, dobio sam spor."\nUPUCAN SA DVA HICA U GLAVU Ubica se krio ispred ulaza u zgradu, prijatelji mladog advokata u šoku: Bio je odličan mladić, na početku karijere\nJAGODINA U SUZAMA Sahranjen mladi advokat, uplakani otac se zakleo: "Osvetiću te, sine"\nMLADOG ADVOKATA OD ŽIVOTA DELILO 7 SEKUNDI "Da je ostao u kafiću da odsluša pesmu do kraja, sada bi bio živ"\nKako kaže, on je nedavno od patrijarha Irineja dobio pismo.\n- Napisao mi je da saoseća u bolu za mojim sinom, da će doći na Nemanjin grob i da je njegova želja bila da na godišnjicu od tragične smrti moga sina dođe u Jagodinu, ali da je morao da ode na nekoliko dana u Bosnu i Hercegovinu - kaže on.\nPlaketa za mladog advokata\nKako objašnjava otac ubijenog mladića, takođe advokat Stojanović, Advokatska komora Kragujevca posthumno je dodelila njegovom sinu plaketu kao jednom od najperspektivnijih mladih advokata Srbije.\n- Komora je mom sinu postavila i spomen-ploču na zidu kancelarije gde je radio, a to će uraditi i AK Srbije, a to žele i advokati iz Makedonije. Takođe, Advokatske komore su tražile od MUP i tužilaštva da se slučaj ubistva mog sina što pre reši i procesuira - naglašava on.


MILINKOVIĆ: Moramo da zbijemo redove, borba za titulu do kraja!\njovana jovanovic markovic\t 13.10.2015. 13:59h 05:30h\nMoramo da zbijemo redove i zabeležimo pobedu u Surdulici - rekao je trener crno-belih\nBEOGRAD - Trener fudbalera Partizana Zoran Milinković rekao je danas da se nada dobroj igri i pobedi protiv Radnika u Surdulici i izlasku iz serije loših rezultata u Superligi.\n"Čeka nas pun stadion i veoma motivisan domaćin. Očekuje nas težak meč, Radnik je veoma iskusan tim. Moramo da zbijemo redove i zabeležimo pobedu u Surdulici", rekao je Milinković na konferenciji za medije na stadionu Partizana.\nOn je dodao da ima dosta problema oko sastavljanja tima jer je dosta fudbalera ne igra iz raznih razloga.\n"Nije tajna da neće igrati Andrija Žiivković, Umaru, Balažic, Saša Ilić, dok su suspendovani Lukić i Fabrisio. Zbog reprezentativnih obaveza biće odsutni Šaponjić i Glavčić, a dobro je da su se od povreda oporavili Jevtović i Ninković. Da mogu da biram voleo bih da imam sve igrače na raspolaganju".\nMilinković je kratko prokomentarisao medijske natpise da će ga po završetku polusezone zameniti Veljko Paunović.\n"Interesantan mi je tajming jer je uoči utakmice, tako je bilo i protiv BATE Borisova. Poštujem svačiji stav, ali kakav bih sportista bio da ne verujem u svoj posao", rekao je šef struke crno-belih.\nPrema njegovim rečima ekipa će se boriti do kraja za šampionsku titulu, iako ima 12 bodova zaostatka za Crvenom zvezdom.\n"U svakom formatu takmičenja, Partizan će izgarati i ići do kraja, ostalo je još mnogo mečeva. Tu obavezu imamo zbog svoje veličine i navijača. Iako se u dobrom delu javnosti komentariše kako mnogo zaostajemo, ali u sportu se na kraju vadi presek. Svaka ekipa ima uspone i padove", zaključio je Milinković.\nUtakmica 13. kola Superlige između Radnika i Partizana igra se sutra od 17 sati.


RTS :: Zoran Kalezić - Pola veka sa muzikom\nPromocije Zoran Kalezić - Pola veka sa muzikom\nsreda, 02. mar 2016, 08:14 -> 09:00\nZoran Kalezić obeležio 50 godina karijere i predstavio novi dvostruki album\nPevač narodne muzike Zoran Kalezić obeležio je 24.02.2016. godine u Radio Beogradu pola veka karijere novim albumom simbolično nazvanim " 50 godina života sa muzikom ". Uz veliki broj kolega (Vera Matović, Snežana Đurišić, Aco Pejović .....) i predstavnika medija, Kalezić je predstavio dvostruki disk sa numerama sa koncerta " Kotrlja se život ", održan pre 14 godina u Domu Sindikata u Beogradu kao i pet novih pesama. Na svečanosti su predstavljeni i spotovi za duet sa Halidom Bešlićem " Noćne ptice " i " Umjesto molitve za daleku ".\n" Hvala svima koji su radili na ovom projektu, ali iskreno ja sam najviše radio "- rekao je Kalezić, koji se zatim osvrnuo i na početak karijere. " Protiv volje roditelja sam napustio Crnu Goru i posvetio se muzici. Rođen sam da se bavim muzikom, a ne da budem dobro dete i radim šta drugi hoće. Uvek sam radio ono što želim. Beograd je zavičaj mog života, karijere, pesme, radosti i muke ''.


Zanimljivosti pred lokalne izbore: Karać sigurno pobjeđuje u Ribniku :: realno55 ::\nBANJALUKA - Nekoliko hiljada kandidata za načelnike, gradonačelnike i gradske i opštinske liste prijavilo se na lokalne izbore u RS, što se vidi iz liste koju je Centralna izborna komisija BiH objavila na svom sajtu.\nNebojša Karać za "Nezavisne" uz osmijeh kaže da sa Draganom Karaćem nije u rodu, mada se njih dvojica u šali zovu "rođe" zato što nose isto prezime.\n"On je dugo živio u Australiji pa je odlučio da se vrati i da ovdje pokuša napraviti nešto. Nema napetosti među nama, sve je viteški i pošteno, jedino što malo izaziva nervozu i brigu je korona koja je ušla i u našu opštinu", kaže Nebojša Karać. Podsjetio je da su prošle godine u opštini održani vanredni lokalni izbori i kaže da je tada bilo dosta napeto, ali da se situacija u međuvremenu smirila jer su se ljudi, kako kaže, "zasitili" politike.\n"Stvarno mislim da smo napravili ovdje dobru priču i da su to ljudi prepoznali. Ljudi se cijene i poštuju u našoj opštini i nekako su se svi 'izduvali' od politike", kaže on uz osmijeh.\nZanimljivo je i da se SDS u Čelincu, opštini s gotovo 90 odsto srpskog stanovništva, prijavio na listu na latiničnom pismu, a Ujedinjena Srpska se na latinici prijavila u tri opštine - Mrkonjić Gradu, Ugljeviku i Istočnom Drvaru, pa će biti zanimljivo vidjeti kako će ovo prepoznati njihovi glasači u ovim opštinama.\nInače, kad je riječ o Ružičićevoj, ona je tek jedna od 11 kandidatkinja za načelničke pozicije, što je veoma porazna statistika. U Istočnom Sarajevu takmiče se čak dvije žene - Stanka Milinković i Vida Gavrilović. Za načelnika opštine Modriča na crtu takođe izlaze dvije žene - Gordana Vidović i Mara Milošević. Po jedna kandidatkinja se nalazi na načelničkim listama još i u Prijedoru, Vlasenici, Istočnom Drvaru, Kostajnici, Novom Goraždu i Trnovu.\nMnogo kandidata koji su nosioci lista su ujedno i poslanici u Narodnoj skupštini RS, pa se može pretpostaviti da su barem neki od njih kandidati samo da "poguraju" svoje liste bez namjere i da prihvate mandate.\nNajveća "gužva", barem kada su lokalne zajednice u RS u pitanju, jeste u Banjaluci, u kojoj ima čak 25 stranaka koje su na liste prijavile samo jednu osobu, ne računajući nezavisne kandidate, kojih ima još desetak.\nSrpski član Predsjedništva BiH Dodik: Nema priznanja Kosova, Parlament Srpske će to potvrditi\nPravosuđe BiH u funkciji ratne politike Alije Izetbegovića\nSrpska: Pozitivno 97 osoba na virus korona, 4 u Bijeljini\nNačelnik opštine Sokolac Bjelica: Što prije završiti sa predmetima ratnih zločina


Kuća Dragutina Matića / Foto D. Alihodžić\nNakon što su "Novosti" pre dve godine pisale o tome kako propada kuća simbola Velikog rata mnogi su se postideli pa se počelo sa njenom obnovom. Najpre je trebalo pravnički završiti imovinski postupak, odnosno da svi Matićevi naslednici daju saglasnost da se kuća pokloni lokalnoj samoupravi za potrebe formiranja muzeja. U posao se onda uključio niški Zavod za zaštitu spomenika koji je napravio detaljan projekat rekonstrukcije kuće u autentičnom moravskom stilu.\n- S ponosom mogu da kažem da su sve procedure okončane i da smo u budžetu obezbedili 5,5 miliona dinara za radove. Potrebno je da pre početka građevinske sezone izaberemo izvođače radova. Reč je o specifičnoj građevini tako da građevinski moraju da imaju specijalne reference ali verujem da će se na teritoriji Srbije naći takvi - kaže Milisav Filipović, predsednik Opštine Gadžin Han koji očekuje da u toku ove godine kuća, odnosno muzej bude otvoren za posetioce i poštovaoce lika i dela Dragutina Matića.\nDRAGUTIN Matić je umro pre 49 godina, a na nadgrobnom spomeniku koji je takođe zapušten piše da je živeo 82 godine. Zbog svojih izviđačkih sposobnosti tokom rata dobio je nadimak "Oko sokolovo".\nKaletinac Dragutin Matić obnova kuće Prvi svetski rat


pink.rs | Položeni venci na spomenik maršalu Franše D' Epereu (FOTO)\nPoloženi venci na spomenik maršalu Franše D' Epereu (FOTO)\nNa spomenik francuskom maršalu Franšeu D'Epereu u Beogradu danas su položeni venci, a ambasador Francuske u Srbiji Frederiko Mondolini izjavio je da je time obeleženo sećanje na vrhovnog komandanta savezničkih trupa na Solunskom frontu u Prvom svetskom ratu, francuskom maršalu i srpskom vojvodi.\nMondolini je naveo da je maršal Franše D'Epere radio na francusko-srpskom prijateljstvu, kao što to sada rade vlade dve zemlje i predsednici Emanuel Makron i Aleksandar Vučić.\nMinistar za rad Zoran Đorđević naveo je da je maršal bio veliki čovek i iskren prijatelj Srbije koji je bio tu kada je bilo najteže.\n- U Prvom svetskom ratu srpska vojska, izmorena i s lošom opremom, pretrpela je golgotu, a kada je prolazila pored maršala, marširala je i pokazala tako poštovanje tom čoveku - rekao je Đorđević.\nOn je naveo da će tradicija prijateljstva biti nastavljena i produbljena.\nZamenik gradonačelnika Goran Vesić istakao je da je Franše D'Epere građanin Beograda i da je to zvanje zaslužio komandujući vojskom koja je oslobodila Beograd u Prvom svetskom ratu.\n- Nakon briljantne pobeda savezničke vojske na Solunskom frontu koji je probijen u septembru 1918, 1. novembra je oslobođen Beograd. Ta velika pobeda srpsko- francuske vojske kojom je komandovao Franše D'Epere doprinela i prekidu rata koji je završen 10 dana kasnije - rekao je Vesić.\nOn je podsetio da su ove godine Srbija i Francuska zajedno obnovile Spomenik zahvalnosti Francuskoj, kao i da će prvi put ove godine zajedno biti obeležene stogodišnjica oslobođenja Beograda 1. novembra i 20. oktobra kada je Beograd 1944. oslobođen u Drugom svetskom ratu.\n- U tih deset dana biće i posebni dan Francuske, a zajedno će se zvati Dani slobode - rekao je Vesić i posebno zahvalio porodici francuskog maršala koja je ovom prilikom došla u Beograd.\nUnuka Franšea D' Eperea, Klod de Sen Pjer, navela je da je njen deda o Srbima uvek govorio s velikom poštovanjem, poverenjem i vernošću, "kao što mogu da ih imaju braća po oružju koji su preživeli najbolje i najgore zajedno".\n- Moj deda je bio okrenut ka razvoju dobrih odnosa naše dve zemlje i mi danas to treba da nastavimo i da pokažemo da je to prijateljstvo živo - navela je ona.


Konsultant je osoba koja svojim klijentima pruža informaciju, dodatno znanje, know-how, iskustvo, pomaže u\nidentifikovanju problema i rešavanju istih, nepristrasan i objektivan …\nKonsalting usluge koje pružamo zasnovane su na iskustvima iz dugogodišnje prakse u međunarodnom okruženju,\nkoji naš tim poseduje sa više od deset renomiranih eksperata. Temeljno znanje o industriji i specijalizovana stručnost u funkciji su poboljšanja i unapređenja poslovanja naših klijenata.\nSavetujemo kompanije po pitanjima: strategije poslovanja, marketing plana, organizacije/transformacije procesa rada,\nizbora i rešenja informacionih sistema, digitalnih inovacija, potrebnih analiza poslovanja, korporativnih finansija, spajanja i preuzimanja kompanija\nSfere naše ekspertize:\nPravimo fundamentalne promene u biznis organizaciji radi postizanja definisanih ciljeva i napretka. Asistiramo u identifikaciji potrebnih promena, predlozima rešenja i kreiranju vaše nove biznis strukture;\nProcenjujemo i posredujemo u izboru najboljih informacionih rešenja u skladu sa vašim mogućnostima i potrebama praćenja poslovanja.\nNedostatak edukovanog kadra bez adekvatnog znanja, zahteva od kompanija angažovanje značajnih finansijskih resursa, što onemogućava njen dalji rast, razvoj, napredovanje i prihvatanje tržišnih promena. Pružamo usluge selekcije kadrova i procenu karijerne putanje vaših zaposlenih, članova menadžment, projektnih ili budućih timova koje treba da formirate. Pomažemo vam da svoje zaposlene adekvatno organizujete u cilju formiranja komplementarnih članova tima što vodi većoj radnoj uspešnosti zaposlenih i organizacije kao celine. Koristi za organizaciju su u otkivanju postojećih kvaliteta, koji vašu kompaniju čine konkurentnom i identifikovanje slabosti koje zahtevaju unapređenje i dalji razvoj.\nPreporučujemo Privremene menadžere ili nezavisne konsultante\nPrivremene menadžere ili nezavisne konsultante preporučujemo za rukovođenje uz ovlašćenja i odluke u skladu sa vašim aktima i korporativnom politikom, uz mogućnost da budu deo posebno oformljenih odbora. Verujemo da uspeh u svetu koji se menja zahteva kreativniji pristup rešavanju problema, rigoroznu poslovnu pažnju i hrabru kreativnost. Strategija i dizajn svakog segmenta, donosi jedinstvenu kombinaciju svemu što radimo, vođeni jednim ciljem: učiniti ga boljim.\nMarketing konsultante možete angažovati na polju razvoja proizvoda i ostalih marketing aktivnosti uključujući i marketing strategiju.\nKonsultanti poslovnih procesa\nDizajniranje ili unapređenje operativnih procesa u skladu sa odgovarajućim IT rešenjem.\nKonsultanti efikasnosti koji su pre svega fokusirani na izvršenje pojedinačnih projekata ili ukupnih performansi njihovih klijenata.\nKonsultanti prodaje koji su fokusirani na sve nivoe prodaje i marketinga u cilju unapređenja prodaje, povraćaja investicije i većeg učešća na tržištu u odnosu na konkurenciju.\nKonsultanti strategije (takođe poznati kao menadžment konsultanti)koji rade na razvoju i unapređenju organizacione strategije zajedno sa vrhunskim menadžmentom u mnogim industrijama.\nMi smo posvećeni vama, i u potpunosti slušamo vaše potrebe i želje.\nMi smo posvećeni vama\nMi vam omogućavamo da se u potpunosti posvetite onome što najbolje radite i u čemu uživate, dok onaj deo koji vas udaljava od vaših ciljeva preuzimamo na sebe.\nPreuzimamo na sebe deo vaših obaveza\nJedino što vi trebate da uradite je da prepustite našim obučenim profesionalcima u oblasti finansija i knjigovodstva, da za vas urade sve što vi smatrate da je potrebno.\nMi ćemo vas postaviti kao naš prioritet zbog toga što vi imate svoj posao kojim trebate da se bavite. U isto vreme vi ćete postati naš posao, što znači da ste nam najvažniji.\nVi ste naš prioritet\nU potpunosti profesionalan i adekvatan tretman za novac koji dajete, jer mi radimo sa vašim novcem, mi poštujemo vaš novac.\nAko ste zainteresovani za naše usluge, želite konsultacije ili dogovor oko saradnje, pozovite nas ili ostavite Vaše podatke,\nPopunite formular, kontaktiraćemo mi vas\nOvde unesite kratak opis vašeg poslovanja\nSaglasan/na sam da moji podaci, koje svojevoljno dostavljam putem ove forme, budu sačuvani i obrađeni u cilju dalje saradnje sa Egzakta doo


Direktor Nefa nameštaja "ispario" preko noći, a posle ovog mejla nastao je haos za stotine radnika - Infobrif\nObjavljeno 24.05.2019. u 14:40\nVRANJE – „Zbog tehničkog pregleda automobila morao sam hitno u Rusiju“, ovo je bila poslednja poruka koju je Maksim Maksimov, direktor „Nefa nameštaja“ poslao mejlom menadžerima u Srbiji samo nekoliko dana pre nego što je ova ruska firma bukvalno preko noći volšebno nestala iz Srbije, zajedno sa direktorom, ekskluzivno saznaje „Blic Biznis“.\nTo je bio poslednji kontakt menadžera u Srbiji sa ruskim menadžmentom kompanije „Spilit“ koja je vlasnik „Nefa nameštaja“.\nOva firma praktično je preko noći zatvorila proizvodnju u Vranju i Somboru i 34 prodajna salona sa ukupno 550 radnika koje je ostavila na cedilu.\n„Poruku da je morao hitno u Rusiju dobili smo prošle nedelje i od tada je svaki pokušaj da sa vlasnicima i menadžerima iz Rusije stupimo u kontakt praktično bio nemoguć. Isparili su preko noći. Od juče je na ulici, bez posla, ukupno 550 radnika što iz proizvodnje na dve lokacije u Srbiji, što iz prodaje“, kaže izvor „Blica“, jedan od rukovodilaca u prodaji u ovoj ruskoj kompaniji u Srbiji.\nKako saznajemo, prvi problemi koji su ukazivali da se nešto loše događa u firmi, počeli su pre nedelju dana, baš kada je stigao i Maksimov „oproštajni“ mejl.\nDirektor fabrike u Vranju koja je zapošljavala više od 300 ljudi je dao ostavku baš tih dana, tačnije 20. maja, a na pitanje gde je menadžment odgovarao je rečima „Na godišnjem odmoru“.\nPrema podacima Agencije za privredne registre 49 odsto „Spilita“ je u vlasništvu beogradskog „Holodeksa“, a 51 odsto u vlasništvu ruskog partnera „OOO Korolj Divanov“ dok je „Holodeks“ stoprocentni vlasnik „Nefa nameštaja“, čiji je direktor Maksim Maksimov.\nDokaz da su ova privredna društva povezana je i činjenica da su odmah nakon odlaska “Spilita” iz Vranja, internet i fejsbuk stranica „Nefa nameštaja“ ugašeni, a sve prodavnice zatvorene.\nPredsednik Srbije: To vam je prilika da me zgazite, ali vi nećete, jer…


Ostali sportovi - Ragbi: Još jedan trofej u vitrinama RK “Borac”\nU subotu, 08.09.2018.godine u Beogradu je održan šeti memorijalni turnir “Boško Strugar” u konkurenciji pionira. Kao i do sada, turnir je imao međunarodni karakter, a učešće su uzeli: RK “Čelik” – Zenica, BRK “Crvena Zvezda”, RK “Borac” – Starčevo i domaćin RK “Pobednik”.\nStarčevački ragbisti turnir su završili bez poraza. Na otvaranju turnira odigrali su nerešeno 10:10 sa ekipom “Čelika” iz Zenice, u drugom meču su savladali “Crvenu zvezdu” sa 5:0. U meču koji je odlučivao osvajača turnira posle preokreta savladan je domaćin sa 15:5. Neposredno po završetku turnira Marija Stojšić igrač “Borca” nam je izjavila:\n“Ponosna sam na svoje drugare i sebe, jer smo pre svega pokazali karakter u poslednjoj utakmici, iako smo na poluvremenu gubili sa 5:0, na kraju smo pobedili i nosimo pehar kući”.\nIgor Tomašić, trener RK “Borac” je rekao:\n“Iako su po građi moji igrači najsitniji, to im nije smetalo da osvoje turnir, jer se vidi da su kondiciono najbolje spremni. Ovog leta smo prvi putodradili kompletne pripreme na Divčibarama, zahvaljujući Sportskom savezu Pančeva, i to je dalo rezultate.Posle prošlonedeljnog osvajanja prvenstva Vojvodine sada smo osvojili i ovaj prestižni turnir. Sledeće takmičenje koje nas očekuje je prvi od tri turnira prvenstva Srbije”.\nStarčevo polako postaje centar ragbija u Vojvodini.


Profil poslodavca Vast.com | Poslovi Infostud\nVast automatski agregira nestruktuirane podatke sa desetina hiljada web sajtova i ostalih izvora automobila i nekretnina koje se prodaju u SAD. Prikupljeni podaci se u realnom vremenu, više puta dnevno osvežavaju, normalizuju, filtriraju, klasifikuju i indeksiraju za brzu pretragu. Naši indeksi u svakom trenutku broje više od 7 miliona rezultata, koji se putem API servisa, analitika, front end i mobilnih aplikacija serviraju našim klijentima.\nTokom 15 godina rada, čuvali smo sve podatke koji su prolazili kroz naše sisteme i tako formirali bazu sa preko 220 miliona automobila i preko 2 milijarde pripadajućih slika, koje koristimo kao osnovu za razvoj naših AI i Big Data aplikacija.\nJedna od kruna našeg višegodišnjeg rada predstavlja ICO(Instant Cash Offer) aplikacija koja dilerima automobila omogućava da kupcu ponude optimalnu otkupnu cenu za njegov polovni auto na osnovu registracije ili VIN-a, broja šasije automobila. Razvili smo i aplikaciju BuyQ koja telefon pretvara u vizuelni pretraživač, tako da na primer automobil koji vam se svidi na ulici možete da slikate i odmah dobijete podatke o proizvođaču i ceni, kao i o tome da li ga ima u prodaji u vašoj okolini.\nVast ima sedišta u Beogradu i Austin-u, a koncept rada je all remote, što znači da svi zaposleni rade na daljinu, od kuće ili sa nekog drugog mesta, a u zajedničkim prostorima se srećemo i družimo, uz radne sesije i timske sastanke. Ovaj koncept nam je omogućio da zaposlimo najbolje ljude, bez obzira na njihovu geografsku lokaciju. Zaposlenima pomažemo u opremanju Home Office-a, nabavkom ergonomskih stolica, stolova, monitora, noise canceling slušalica, kao i ostale opreme koja je neophodna za udoban rad.\nOsmana Djikica 9


Dobrodošlica za 19 novorođenčadi - Sremske Novine\nDobrodošlica za 19 novorođenčadi\n21. maj 2022. godine\nJednokratna novčana naknada za porodice sa novorođenčadima, u iznosu od 40.000 dinara, ovih dana stiže na kućne adrese 19 porodica iz opštine Pećinci koje su bebu prijavile u periodu od 16. marta do 16. maja.\nPredsednik opštine Siniša Đokić uručio je naknadu porodici Krnjulac iz Brestača. Dvomesečna Dunja je drugo dete Suzane i Nikole Krnjulac. Starija kćerka Mila ima tri i po godine, a kako je rekla majka Suzana, naknada koju Opština isplaćuje može dosta da pomogne pri kupovini osnovnih stvari za bebu.\nĐokić je istakao da je novčana naknada najznačajnija mera podrške porodici koju sprovodi lokalna samouprava, ali ne i jedina.\n-Trudimo se da naknada što pre stigne do roditelja, jer želimo da znaju da mogu da računaju na našu podršku. Opština finansira i besplatan vrtić za jedno od dece u porodicama sa blizancima, a za treće i četvrto dete u porodici boravak u vrtiću je takođe besplatan. Sve porodice sa naše teritorije dobijaju i besplatne higijenske pakete za novorođenče – poručio je prvi čovek pećinačke opštine.\nLetnje kreativne radionice u Sre...\nKonkurs za inovativne biznis modele


Proverite da li imate nezdrav odnos prema svojoj deci - Zelena učionica\nProverite da li imate nezdrav odnos prema svojoj deci\nPročitajte i Detepoklonstvo (kako roditeljsko obožavanje utiče na dete)\nTo može biti posledica otrovnog odgajanja. Ako često “polude” zbog stvari koje nisu nimalo bitne i nemaju veze ni sa čim, tada je to pokazatelj da u njihovoj glavi “sve kockice nisu složene kako treba”. Na primer, neko odluči da radi za neprofitnu organizaciju i tako slediti svoj san, ali dobije nervni slom ako neko spomene platu i novac. To može da ukazuje na to da su njegovi roditelji agresivno neodobravali neke stvari u detinjstvu, recimo da je zarađivati malo nešto jako loše. Odrastanje u takvom okruženju može da uključuje i osećaj krivice, iritacije, straha od napuštenosti ili iracionalni gnev.\nPročitajte i Razmaženo i histerično dete: 5 dokaza da ste ga vi učinili takvim!\nPročitajte i Savremeno vaspitavanje deteta ili o čemu današnji roditelji brinu\nPročitajte i Muževi ženama stvaraju dodatnih 7 sati kućnih poslova nedeljno!\n8 vrsta (lažnih) autoriteta roditelja\nJedan komentar na "Proverite da li imate nezdrav odnos prema svojoj deci"\n26 avgusta, 2016 u 9:23 am


Tražnja - Blic Online\nSADA KOMPANIJE MASOVNO OBARAJU CENE Visok ceh slabe tražnje\nJedna od posledica krize izazvane pandemijom korona virusa jeste masovno snižavanje cena kojem pribegavaju mnoge kompanije, jer ih pad potražnje ugrožava više od problema vezanih za poremećaje u lancu snabdevanja, pokazuje studija IFO instituta.\nCene nafte na svetskim tržištima prošle nedelje su porasle više od četiri odsto jer su ulagače ohrabrile naznake oporavka globalne privrede od koronakrize, što će dovesti i do jačanja potražnje za "crnim zlatom".\nIranski ministar za naftu Bidžan Zanganeh izjavio je da je širenje koronavirusa u Kini pogodilo tražnju za ovim energentom.\nGlobalna tražnja za energijom porašće čak 33 odsto\nOčekuje se da će globalna tražnja za energijom porasti za 33 odsto do 2040. godine, izjavio je danas generalni sekretar Organizacije zemalja izvoznica nafte (OPEK) Mohamed Barkindo, na jednom skupu u Madridu.\nAPSURD Iako je nafta pojeftinila, gorivo na pumpama u Srbiji sve skuplje\nNemačkoj nedostaje 1,1 miliona kvalifikovanih radnika, evo koga traže\nNemačka ekonomija proživljava novi uzlet, a nedostatak mladih ljudi predstavlja ozbiljan problem visokoj potražnji. Kompanije zato panično traže radnike po čitavom svetu.\nVELIKA TRAŽNJA U SVETU Piloti sada mogu da biraju gde će raditi\nU svetu trenutno postoji velika tražnja za pilotima zbog povećanja globalnog aviosaobraćaja, zbog čega su oni sada u poziciji da biraju aviokompaniju za koju žele da rade, što bi, kako ocenjuje agencija Frans pres, moglo da pogodi pojedine niskotarifne aviokompanije.\nSAZNAJEMO Svinjetina poskupljuje 50 odsto\nSvinjsko meso u narednih desetak dana poskupeće i do 200 dinara po kilogramu, tvrde najveći proizvođači svinja u Srbiji.\nBUTICI TRAŽE RADNICE Izlozi u Bulevaru oblepljeni ponudama za posao\nAko ste ovih dana prošetali Bulevarom kralja Aleksandra, sigurno ste osim sezonskih sniženja i popusta za maturante, videli da na mnogim lokalima stoje natpisi “potrebna radnica”.\nTOP 10 NAJTRAŽENIJIH FAKULTETA Najteže do indeksa na FON-u i medicini\nMaturanti ove godine najviše žele da studiraju medicinu i informacione tehnologije, dok je sve manje interesovanje za upis ekonomskih i pravnih fakulteta, pokazalo je istraživanje portala „Infostud“.\nTražnja zlata u porastu zbog niskih cena\nGlobalna tražnja zlata porasla je u trećem kvartalu, najvećim delom zahvaljujući skoku kupovine tog plemenitog metala u SAD, u vreme kada investitori koriste pad cena, saopštio je danas Svetski savet za zlato (WGC).\nOPEK zadržao prognozu tražnje nafte za 2015.\nOrganizacija zemalja izvoznica nafte (OPEK) predviđa da će tražnja nafte ove godine porasti, ali i upozorava da će uporno visok nivo globalnih zaliha tog energenta držati cene niskim.\nSoni prodao sedam miliona PlayStation 4\nJapanski elektronski gigant Soni je, od prošlogodišnjeg puštanja u prodaju "plej stejšna 4" (PlayStation 4), prodao sedam miliona takvih igračkih konzola širom sveta, ali je danas priznao da ih ne može proizvoditi dovoljno brzo.\nNafta u padu nakon loših vesti iz Kine\nCene nafte su danas pale, nakon loših trgovinskih vesti iz Kine, iako su gubici ublaženi zahvaljujući optimizmu u vezi sa domaćom tražnjom u SAD i sumnjama oko nastavka izvoza nafte iz Libije, navode analitičari.\nCene stanova pale za 30 odsto tokom krize\nCene stanova u Srbiji pale su u odnosu na 2008. godinu prosečno oko 30 odsto, ali je manja i tražnja i prodaja.\nGigant elektroindustrije Panasonik najavio je da će do kraja godine obustaviti proizvodnju plazma ekrana zbog smanjene potražnje.\nŠvedska firma otpušta radnike zbog pada cene struje\nŠvedska energetska kompanija "Vatenfal" saopštila je da planira da do 2014. godine otpusti oko 2.500 radnika, radi uštede 703 miliona dolara usled pada potražnje za električnom energijom i pada cene tog energenta.\nZaposlićemo još radnika ako bude povećana tražnja\nU narednih mesec dana trebalo bi da počne prodaja “fijata 500L” u Velikoj Britaniji, a u drugoj polovini godine krenuće i izvoz na američko tržište. Planirali smo da proizvedemo između 110.000 i 180.000 automobila ove godine i spremni smo da u najkraćem roku ispratimo svaku promenu na tržištu, kaže za “Blic“ Antonio Čezare Ferara, generalni direktor kompanije “Fijat automobili Srbija”.\nGasprom ne može da pokrije povećanu tražnju za gasom\nRuski gigant Gasprom saopštio je danas da ne može da pokrije povećanu tražnju gasa, nastalu zbog veoma oštre zime u Evropi i naglasio da je tražnja za tim energentom porasla za čak 50 odsto.\nVodostaj Dunava i smanjena tražnja koče izvoz kukuruza\nOvogodišnja berba kukuruza u Srbiji uglavnom je završena, a rod je dosta slabiji nego prošle godine i procenjen je na oko 6,2 miliona tona, izjavio je danas Tanjugu direktor udruženja "Žita Srbije" Vukosav Saković.\nDe Birs očekuje rekordnu tražnju dijamanata\nNajveći svetski proizvođač dijamanata, kompanija "De Birs", očekuje rekordan rast tražnje dijamanata u ovoj godini, zahvaljujući tražnji u SAD, Kini i Indiji.\nVisoka tražnja u Kini podiže cene aluminijuma\nPEKING - Tražnja aluminijuma u Kini će se udvostruči do kraja ove decenije i to će uticati na rast cena tog metala, procenjuju analitičari kompanije "XimRen Aluminum Holding", a prenosi agencija Blumberg.\nŠoškić: Problem je u maloj tražnji za stambenim kreditima\nBEOGRAD - Guverner Narodne banke Srbije (NBS) Dejan Šoškić izjavio je danas da je odluka centralne banke, o povećanju učešća za stambene kredite sa 10 na 20 odsto, neutralna i ne izaziva promene u postojećem sistemu finansiranja, niti će sprečiti funkcionisanje subvencionisanih stambenih kredita, ukazujući da je glavni problem što postoji mala tražnja za stambenim kreditima.


SKANDINAVIJA UVOZI VELIKE KOLIČINE BEZ GMO SRPSKE SOJE-OD SOJE DO LOSOSA\nutorak, dec 17 2019\n5 godina od osnivanja Donau Soja Regionalnog Centra u Novom Sadu\n* Donau Soja Regionalni Centar je 11. decembra 2019. godine svečano proslavio 5 godina od svog osnivanja u Novom Sadu. Prisustvovalo je 200 članova i partnera Donau Soja udruženja iz regiona i inostranstva.\nO saradnji i zajedničkim uspesima govorili su predstavnici Donau Soja udruženja i brojni partneri. „Očigledno je da je kompletna privreda orijentisana ka konceptima održivosti i ublažavanja negativnih efekata klimatskih promena. Donau Soja nudi kvalitetna rešenja za sve članove lanca od stočne hrane do prehrambenih proizvoda koji ovaj trend žele da prate na pouzdan i odgovoran način“, naglasio je Ernst Gauhs, potpredsednik UO Donau Soja.\nMarija Kalentić, izvršni direktor Donau Soja udruženja istakla je ogroman uspeh ove godine naglasivši da je iz regiona izvezeno po Donau Soja standardu kvaliteta preko 140.000t soje, od čega 75.000t samo iz Srbije. Trenutno Donau Soja sertfikat poseduje 39 kompanija, dok je više od 60 kompanija u sistemu grupne sertifikacije. Ovo je veliki uspeh za naš region, koji na taj način omogućava plasman sertifikovane Donau Soja soje na najzahtevnija evropska tržišta poput Norveške, Švajcarske, Nemačke, Holandije.\nO novim trendovima na tržištu i zahtevima kupaca govorio je predstavnik kompanije Sodrugestvo, Carsten Lenz Storm, koji je istakao da je srpska soja najbolja za proizvodnju jedne od najkvalitetnijih riba-lososa, i da Norveška uvozi značajne količine koncentrata soje-dobijenog od srpskog zrna.\n“Kompanija BIMAL je BEZ GMO proizvođač. Uspješno smo sertifikovali našu proizvodnju, označili proizvode i time pozitivno odgovorili na zahtjev 90% anketiranih građana u BiH koji su se izjasnili da žele da znaju šta kupuju,“ predstavila je Nataša Pucar, direktor koorporativnih komunikacija Studen Holdinga\nDr Svetlana Balešević Tubić–direktor Instituta za ratarstvo i povrtarstvo Novi Sad je najavila Svetsku konferenciju o soji 2020. godine koja ce se održati u Novom Sadu u okviru koje će biti organizovan i šesti Donau Soja kongres „Institut je jedan od prvih članova Donau Soja udruženja i do danas se odvija saradnja promovisanja i unapređenja gajenja soje u Srbiji i Evropi. Kada su u pitanju istraživanja vezana za soju, Institut je prepoznat, ne samo na evropskom nivou, već i od strane svetske naučne zajednice – biće organizator Svetske naučne konferencije o soji, 2020. godine, koja se po prvi put održava na teritoriji Evrope i to u Novom Sadu. Podršku za ovu konferenciju Institutu, upravo će dati Donau Soja udruženje”\nViše iz ove kategorije « Direktor Šljukić obišao gradilište u ulici Dušana Mudraka\tZelenilo uređuje atarske puteve somborskih sela i salaša »\nRegionalna Bowling Biznis Liga: Novinarski derbi pripao ekipi N. R. S. Picerija Trend Klajićevo, NRS - Somborske 8:2


DRŽAVA MORA DA OBEZBEDI PRAVO NA SLOBODU IZRAŽAVANJA I OKUPLJANJA\nKoalicija za ravnopravnost KORAK pozdravlja održavanje Povorke ponosa, koja je najavljena za 20. oktobar u Podgorici i poziva crnogorske institucije da pruže potrebnu podršku kako bi ovaj događaj bio siguran za sve njegove učesnike/ce.\nPovorka ponosa predstavlja legitiman vid borbe za prava LGBT osoba, koje su usled visokog nivoa homofobije diskriminisane i marginalizovane u crnogorskom društvu, kako sa aspekta poboljšanja statusa i kvaliteta života LGBT osoba, tako i unapređenja prava svih građana/ki i ukupnog demokratskog razvoja društva. Stoga, u kontekstu najavljene Povorke ponosa pozivamo nadležne državne organe da se posvete punoj primeni obaveza koje je Crna Gora preuzela u oblasti sprečavanja diskriminacije, a što uključuje kako međunarodne ugovorne obaveze, tako i one koje su definisane crnogorskim zakonodavnim okvirom.\nNadležne institucije moraju biti dosledne u efektuiranju retoričke podrške i u punom kapacitetu omogućiti mirno održavanje Povorke ponosa, a što prie svega znači osiguranje bezbednosti organizatorima i učesnicama iste. Imajući u vidu pozitivno iskustvo u vezi sa posvećenošću i profesionalnim odnosom policije u obezbeđivanju Sea Side Pride-a, koji je održan u julu ove godine u Budvi, očekujemo da će njihovo postupanje biti isto u slučaju Povorke u Podgorici.\nDodatno, pozivamo i pravosudne organe, pre svega tužilaštvo, da konačno počnu brzo i efikasno procesuirati slučajeve nasilja, govora mržnje i diskriminacije u odnosu prema LGBT osobama. Ovo je značajno i zbog brojnih neprocesuiranih i nerešenih slučajeva iz ovog domena u prethodnom periodu, a koji su snažno uticali na rast nepoverenja LGBT osoba u rad institucija, sa jedne, i ohrabrivanje nasilja, sa druge strane.\nSmatramo važnim i da se najviši predstavnici zakonodavne i izvršne vlasti nađu među učesnicima/cama Povorke ponosa, jer će takvim gestom poslati najbolju poruku građanima/kama da njihovo zalaganje za ljudska prava i poštovanje Ustava i zakona nije deklarativno, već suštinska vrednost koju slede u rukovođenju društvom.\nOdržavanje Povorke ponosa je od ključne važnosti i za napredak Crne Gore na putu ka Evropskoj uniji, jer se Povorkom ponosa brani prava na slobodno i mirno okupljanje kao jedno od temeljnih prava i pokazuje da li je crnogorsko društvo spremno da u potpunosti prihvati vrednosti sadržane u osnivačkim aktima EU.\nKoaliciju KORAK čine Komitet pravnika za ljudska prava - YUCOM, Beogradski centar za ljudska prava, Mreža odbora za ljudska prava u Srbiji CHRIS i Gej Strejt Alijansa – GSA (iz Srbije); Fond za humanitarno pravo Kosovo i Inicijativa mladih za ljudska prava (iz Kosova); Centar za građansko obrazovanje (CGO) i LGBT Forum progres (iz Crne Gore).\nIspred Koalicije za ravnopravnost KORAK\nPetar Đukanović, Centar za građansko obrazovanje


Foto: Arena Sport TV / youtube\nU sklopu 29. kola domaćeg prvenstva, Bačka je osvojila bod u Ivanjici protiv Javora, iako je mogla do sva tri jer je imala prednost sve do same završnice utakmice.\nIpak, ekipa iz Bačke Palanke povela je golom kakav se retko viđa.\nU uvodnim momentima meča, već u 4. minutu Marko Pantić je uspeo da lob udarcem iz ogromne udaljenosti savlada Đorđa Lazovića.\nPantić je prihvatio loptu na centru igrališta, video da je čuvar mreže domaćeg tima izašao daleko i uputio perfektan udarac. Lazović je dao sve od sebe da loptu stigne pre nego pređe gol-liniju, ali nije u tome uspeo.\nDo kraja utakmice, domaća ekipa je uspela da izbegne poraz, pogotkom Lukovića s penala.


Bratunac: Informacije sa sastanka kriznog štaba održanog 22.3.2020. - UPSMedia Bratunac: Informacije sa sastanka kriznog štaba održanog 22.3.2020. – UPSMedia\nBratunac: Informacije sa sastanka kriznog štaba održanog 22.3.2020.\nU Bratuncu nema slučajeva zaraze virusom korona a registrovano je 180 osoba pod nadzorom i 4 lica kojima je istekao period izolacije, saopštio je novinarima nakon današnjeg sastanka Štaba za vanredne situacije načelnik ove opštine Nedeljko Mlađenović. On očekuje porast broja takvih lica, jer se stanovnici Bratunca vraćaju iz zemalja u kojima su radili, ili privremeno boravili.\n„Glavna tema današnjeg štaba bila je kako da se olakša rad inspekciji i policiji, koji kontrolišu poštovanje mjera o kućnoj izolaciji, kao i drugih mjera koje je naš štab donio u skladu sa mjerama i propisima Štaba za vanredne situacije Republike Srpske i državnih organa“, rekao je Mlađenović i podsjetio da je Opštinski štab za vanredne situacije formirao 6 ekipa koje čine po jedan predstavnik policije i inspekcije.\nOn je istakao značaj kontrole osoba koje prelaze granicu izvan registrovanih graničnih prelaza, kako bi bila evidentirana i poštovala mjere o periodu kućne izolacije.\n„Građani Bratunca poštuju naložene mjere preventivne zaštite od virusa korona a, ukoliko se pojave pojedinci koji ih krše, biće sankcionisani“, upozorio je Mlađenović.\nPodsjećajući da je juče uveden policijski čas u Republici Srpskoj on je istakao da je iz bratunačke policije obavješten da je protekle noći vršena kontrola i da je ta mjera poštovana u svim dijelovima opštine.\nNa današnjem sastanku štaba razgovarano je o obezbjeđivanju prostorija za privremeni smještaj lica kod kojih bi, eventualno, bila potvrđena zaraza virusom korona, kao i postavljanju šatora ispred bratunačkog Doma zdravlja kako bi se zaštitili pacijenti koji koriste usluge ove ustanove i zdravstveni radnici.\nIz Štaba za vanredne situacije poručeno je građanima Bratunca da se redovno vrši dezinfekcija na teritoriji cijele opštine, a načelnik Nedeljko Mlađenović je rekao da su poručene nove količine sradstava za dezinfekciju, koja će se racionalno koristiti na svim područjima ove lokalne zajednice.\n← Bratunac: Štab za vanredne situacije proveo više od 90 odsto mjera zaštite od korona virusa\nApel Teritorijalne vatrogasno-spasilačke jedinice Bratunac svim građanima →\noktobar 27, 2020, 1:23 pm


U fokusu - CINS: Informisanje prema nalozima opštine - Vesti iz Kragujevca i Šumadije - Pressek.rs\nCINS: Informisanje prema nalozima opštine\nDugogodišnji predsednik opštine Batočina nije smenjen po preporuci Agencije za borbu protiv korupcije nego je funkciju napustio tek kada je izgubio izbore. Firma za koju nije prijavio potencijalni sukob interesa nastavila je da prima novac iz budžeta\nBy Anđela Milivojević, CINS foto: CINS Utorak, 20. septembar 2016.\nRadiša Milošević je 12 godina bio predsednik šumadijske opštine Batočina. Bez funkcije je ostao sredinom jula 2016. godine, nakon što je njegova Demokratska stranka (DS) na izborima postigla lošiji rezultat od Srpske napredne stranke (SNS).\nDeset meseci ranije, dok je DS još imala vlast, odbornici su većinom glasova odbacili preporuku Agencije za borbu protiv korupcije za njegovu smenu. Miloševićev ostanak na poziciji podržalo je 25 odbornika, dok ih je pet bilo protiv, a jedan uzdržan.\nAgencija je početkom 2015. donela preporuku za razrešenje Miloševića, zbog sumnje u nesavesno vršenje funkcije i neprijavljivanja potencijalnog sukoba interesa, na osnovu prijave članova odborničke grupe SNS-a.\nSeptembra 2011. i 2012. godine Opština Batočina je zaključila ugovore o poslovnoj saradnji sa firmom MM Promenada 2010 koja je u vlasništvu Radišinog sinovca Milana Miloševića.\nPromenada poseduje Radio Batočinu, preko koga su ugovarana gostovanja, promovisanje rada i informisanje građana „u skladu sa nalozima opštine“, kako se navodi u potpisanim ugovorima.\nUkupna vrednost dva ugovora bila je 1,2 miliona dinara. Promenadi je na kraju isplaćeno 900 hiljada dinara, pošto je drugi ugovor raskinut pre isteka, zbog postupka Agencije.\nIako je preporuka doneta početkom 2015. godine, opština Batočina mesecima nije ni razmatrala činjenicu da predsednik opštine treba da bude smenjen. Tek nakon inicijative Agencije, ovo pitanje je stavljeno na dnevni red sednice u septembru 2015.\nPozivajući odbornike da odbiju inicijativu za razrešenje, Milošević je rekao da on ugovore nije potpisao, kao i da je ugovor između opštine i Promenade u međuvremenu raskinut. Ni on ni Milan Milošević nisu pristali da razgovaraju sa novinarima Centra za istraživačko novinarstvo Srbije (CINS).\nDokumentacija do koje je došao CINS pokazuje da je opština je nastavila da daje novac građana Batočine ovoj firmi i nakon spornih ugovora – tako je 2014. godine Promenadi dato skoro 117 hiljada dinara.\nU martu 2015. godine, Milošević je obavestio Agenciju o novom ugovoru opštine sa Promenadom. Agencija je dala mišljenje da je reč o sukobu interesa, zbog čega je ugovor i raskinut, pa Agencija nije vodila novi postupak protiv njega.\nPodaci Uprave za trezor i opštine do kojih je CINS došao pokazuju da je novac ponovo dat Promenadi i tokom septembra i oktobra 2015. godine, skoro 40 hiljada dinara, kao i još 74 hiljade dinara tokom maja i juna 2016. godine.\nNačelnik opštinske uprave Batočine, Dragiša Đuričković, koji je potpisao dva sporna ugovora, naveo je u dopisu CINS-u da nakon njih nije bilo novih ugovora i da su "naknadne isplate vršene po ispostavljenim računima za usluge".\nParalelno sa isplatama opštine, Promenada je od 2011. do danas dobila više od 1,5 miliona dinara od Fonda za uređenje građevinskog zemljišta, poljoprivrednog zemljišta, vodoprivredu, šumarstvo, zaštitu životne sredine i komunalnu delatnost Batočine. U 2015. godini, 11,5 hiljada dinara im je uplatilo i Javno preduzeće Lepenica.\nCINS je u više navrata pisao o nepoštovanju odluka Agencije za borbu protiv korupcije, kao i o uticaju politike na finansiranje medija. U julu je CINS objavio i bazu podataka sa svim postupcima koje je Agencija pokretala protiv funkcionera. Bazu možete pogledati OVDE.


RTCG - Radio Televizija Crne Gore - Nacionalni javni servis :: Arsenal :: Tajanstvena elita VCG prvi put u javnosti\nČETA SPECIJALNIH SNAGA 18. 08. 2019. 07:31 >> 11:27 35\nHirurški precizni napadi na važne mete, izviđanja iza neprijateljske teritorije i prikupljanje obavještajnih podataka, odgovor na terorizam i hibridne prijetnje, samo su neki od zadataka koje obavlja tajanstvena, elitna jedinica Vojske Crne Gore.\nDobrovoljci koji žele da zasluže mjesto u toj jedinici prolaze brutalno tešku obuku, čije su temelje postavile američke Zelene beretke - u prosjeku uspješno je završi samo četvrtina kandidata, ostali odustanu ili instruktori procijene da nijesu materijal koji traže za svoje redove.\nČeta specijalnih snaga je prvi put je dopustila jednom mediju da zabilježi njene aktivnost, novinaru Portala RTCG Filipu Rakonjcu omogućila je da provede tri dana s njenim operaterima, pokazavši da uniformu specijalca vojske mogu da zasluže samo vrlo posebni ljudi.\nPripadnici te elitne jedinice koriste doktrine i metode djelovanja američkih Zelenih beretki, što nije iznenađujuće kada se uze u obzir da je jedan dio instruktora prošao njihove višemjesečne kurseve u Sjedinjenim Američkim Državama.\nCrnogorski specijalci su, poput američkih kolega, organizovani u borbene timove od 12 ljudi, u kojima svaki čovjek ima svoju specijalnost, ali je obučen tako da može zamijeniti kolegu u bilo kojoj ulozi ako zatreba. Specijalne snage SAD takve timove nazivaju ODA (Operativni odred alfa) i dokazali su svoju efikasniost tokom decenija globalnog rata protiv terorizma.\nU ovom kratkom dokumentarcu pokazan je samo svakodnevnih aktivnosti Čete specijalnih snaga, jer neki elementi njihove obuke, zbog prirode posla koji obavljaju, moraju ostati zatvoreni za javnost.


Regionalni i svetski mediji preneli su vest o telefonskom razgovoru predsednika Srbije i Rusije Aleksandra Vučiha i Vladimira Putina, ističući da je dogovoren novi trogodišnji aranžman za snabevanje Srbije gasom i povoljna cena tog energenta.\nPortal Klix donosi vest o tome pod naslovom "Vučić dogovorio s Putinom: Srbija će imati najniže cene gasa u Evropi", dok portal RTCG navodi da će ruski gas za Srbiju biti tri puta jeftiniji nego za druge evropske zemlje.\nRojters prenosi da je predsednik Vučić naveo da mu je Putin rekao da ga pozove ako oseća da ima još o čemu da se razgovara. Agencija navodi da se Srbija, koja ima za cilj da se pridruži Evropskoj uniji, našla pod pritiskom zapadnih zemalja da uskladi svoju spoljnu politiku sa Unijom i uvede sankcije Rusiji.\nRojters je preneo i saopštenje Kremlja da su se Putin i Vučić dogovorili da će Rusija nastaviti da isporučuje prirodni gas Srbiji i da će dve zemlje ojačati svoje partnerstvo.\nBBC na srpskom jeziku pod naslovom "Vučić, Putin i gas: Novi povoljni ugovor o snabdevanju energentima, Srbija će imati sigurnu zimu" prenosi izjavu predsednika Vučiha da će cena gasa biti veoma povoljna i da će, ako sve bude realizovano, Srbija imati po pitanju gasa sigurnu zimu.\nLondonski Gardijan takodje objavljuje da su predsednici Srbije i Rusije dogovorili trogodišnji ugovor za snabdevanje Srbije gasom i jačanje partnerstva.\nVodeći ruski mediji vest o telefonskom razgovoru Vučiha i Putina objavili su kao jednu od udarnih vesti.\nAleksandar Vučić Vladimir Putin Svetski mediji\n15:06 AMERIČKA KULTURA ORUŽJA Na jednoj listi se i SRBIJA NALAZI U VRHU: Amerikanci se grozničavo naoružavaju, skoro 400 miliona komada je u opticaju


U najavi novi protest biciklista: Beograd - bez novih biciklističkih staza? - Dan u Beogradu\nNaslovna » Blog » Akcije i reakcije » U najavi novi protest biciklista: Beograd – bez novih biciklističkih staza?\nNeko drugi 1. decembar 2017. Akcije i reakcije Postavite komentar\nSaopštenje prenosimo u celini…\n„Umesto da se razvija poput Beča, Ljubljane, Pariza i Londona, Beograd se svojom ‘autocentričnom’ politikom konzervativnih političara, svrstava u grupu istočnoevropskih gradova u kojima automobil još uvek nije prevaziđen kao ‘kralj ulica’. Ta je saobraćajna paradigma u razvijenom svetu davno prevaziđena.\nDok ugledni saobraćajni stručnjak Zoran Rubinjoni (bivši sekretar saobraćaja i bivši direktor Direkcije za građevinsko zemljište i izgradnju Beograda) argumentovano dokazuje da je biciklistička staza u ulici Cara Dušana moguća opcija i za šta postoji saobraćajna analiza i studija, sekretar za investicije grada Beograda Luka Petrović (pravnik po struci) u jučerašnjem izdanju Politike u članku „Biciklisti ostaju bez staza zbog parking mesta“ izjavljuje kako bi izgradnja biciklističke staze u Dušanovoj ulici izazvala „saobraćajnu katastrofu“ i da će „biciklisti da trpe“ jer neće dobiti biciklističke staze.\nZbog kratkovidosti i neupućenosti u saobraćajne trendove u Evropi i svetu, trpeće u stvari grad Beograd i svi njegovi građani, jer će se gužve, buka i zagađenje samo povećavati, zbog sve većeg broja vozila u centralnoj zoni. Parking mesta i šire saobraćajnice privlačiće samo sve više vozača, što je zapravo scenario za pravu saobraćajnu katastrofu koju Petrović najavljuje.\nOpada prosečna brzina vozila GSP-a\nKao dokaz za ove tvrdnje UG Ulice za bicikliste poziva gospodina Petrovića, gradonačelnika Sinišu Malog i gradskog urbanistu Milutina Folića da pogledaju SMART plan koji je po narudžbini grada Beograda uradila londonska konsultanska kuća WSP. Predstavio ga je lično gradonačelnik ove godine, a objavljen je na sajtu grada Beograda.\nPo nalazima konsultantske kuće WSP, brzina javnog prevoza (autobusa) u Beogradu je sa 14,7 km/h pala na 13,2 kh/h u prethodnih 15 godina. U Beču, Barseloni i Berlinu ekvivalentna prosečna brzina autobusa (ne metroa!) je 19 km/h!\nRazlog za ovaj pad brzine je rast broja privatnih automobila koji smanjuju protočnost saobraćajne mreže, što opet potvrđuje analiza kuće WSP: vlasništvo privatnih vozila je u zoni GUP-a Beograda 2000. godine iznosilo 191 vozillo / 1000 stanovinika, pa je ova cifra 2005. godine otišla na 231 vozilo / 1000 stanovnika da bi se 2015. godine popelo na 296 vozila / 1000 stanovnika, što je trend rasta od 3,5% godišnje!\nUkoliko se krupni infrastrukturni projekti kao što su tunel ispod beogradskog grebena, unutrašnji magistralni prsten i metro ne realizuju u skorije vreme, izvesno je da će brzina javnog prevoza i dalje padati zbog zagušenja saobraćajne mreže, što WSP takođe pokazuje u svojoj analizi mapirajući kritične raskrsnice koje će biti zagušene.\nUzrok zagušenja je povećanje broja privatnih vozila na ulicama!\nI dok Pariz, Beč i London ulažu milijarde evra u povratak biciklista na ulice da bi se rešili saobraćajnih gužvi, tako što će deo vozača i korisnika javnog prevoza prebaciti na bicikl, gradska vlast Beograda u strahu od lošeg izbornog rezultata parking mestima i širim saobraćajnicama pokušava da sačuva glasove vozača na centralnim gradskim opštinama.\nBez namere da se mešaju u izbornu trku na dnevno-političkom nivou, biciklistička udruženja ukazuju da se ovakva debata i trka za glasovima vodi i u ostalim evropskim gradovima, gde takođe postoji otpor širenju biciklističke infrastrukture od strane konzervativnih partija, ali da su tamo birači ipak svesniji uticaja motornog saobraćaja na kvalitet njihovog života, te je i debata na višem nivou, a uticaj konzervativaca zanemarljiviji.\nOvakvom neodgovornom saobraćajnom politikom ni jedan grad u EU nije uspeo da reši probleme gužvi, jer parkinzi i šire saobraćajnice samo privlače automobile i na taj način određuju kako će građani birati način prevoza.\nBeč kao primer\nBicikistička udruženja kao primer dobre prakse navode Beč, grad koji je prethodne decenije uvek bio na prvom ili drugom mestu po kvalitetu života u svetu!\nU svom vrlo ambicioznom planu Step 2025 Beč planira da smanji broj automobilskih putovanja na 20% do 2025. godine, dok će se sva ostala putovanja (80%) obavljati javnim prevozom, pešačenjem i vožnjom bicikla! Ovo naravno znači čistiji vazduh, manje gužvi i buke.\nProcenat putovanja automobilom u odnosu na ukupan broj putovanja građana je davne 1993. godine u Beču bio 40%, a sada je na nivou Beograda, oko 26%. Za to vreme, udeo biciklističkih putovanja u ukupnom broju putovanja Beč je sa 3% povećao na 7%, a plan je da do 2025. ovaj broj povećaju na 20%!\nUzimajući u obzir i ekonomske faktore koji svakako ograničavaju Beograd, ipak se nameće zaključak da srpska prestonica za razliku od Beča nezaustavljivo hrli u scenario u kome broj automobilskih putovanja stremi ka nivou koji su gradovi Zapadne Evrope imali pre 30 godina!\nInače… novi protest\nDa bi se gužve rešile, gradovi Zapadne Evrope odavno pribegavaju merama destimulacije privatnog automobilskog saobraćaja, što se jasno vidi na bečkom primeru.\nParking je zoniran skoro na celoj teritoriji grada Beča, koji ima 1400 km biciklističkih staza i traka (uglavnom na glavnim gradskim arterijama i to na račun parkinga i širine kolovoznih traka).\nOstaje samo nada da će se Beograd ipak ugledati na Beč, a da će se gradonačelnik i gradski urbanista osim slikanja na biciklu i zaista posvetiti unapređenju biciklističkog saobraćaja u Beogradu.\nBiciklistička udruženja očekuju da se planirana biciklistička staza na potezu od Vukovog spomenika do Kalemegdana realizuje kako je planirano, inače najavljuju proteste!“\nOvo je zajedničko saopštenje udruženja UG Ulice za bickliste, portala Bajsologija i Jugocikling kampanje.\nTagoviakcije i reakcije bajsologija beograd bicikli biciklisti biciklističke staze biciklizam blog jugocikling kampanja protesti ug ulice za bicikliste\nPrethodni Trg bajki ispred UK „Vuk Karadžić“\nSledeći Premijera: „Mr Big u Beogradu“ u šoping centru Big Fashion


Doneli: SAD i NATO postuju politiku vojne neutralnosti Srbije\nTanjug | 20. 06. 2017 - 20:09h\nSjedinjene Američke Države i NATO u potpunosti poštuju politiku vojne neutralnosti Srbije, koja ima dosta dobrobiti i koristi od svog odnosa sa NATO, izjavio je danas zamenik ambasadora SAD u Beogradu Kurt Doneli.\nFoto: Promo NATO\nNa konferenciji Srpskog instituta i Istraživačkog centra za odbranu i bezbednost na temu "Amerika, Srbija i borba protiv terorizma", Doneli je rekao da su SAD zaista posvećene bezbednosti u Srbiji i Balkana uopšte, kao i da Srbija treba da odluči koju će ulogu da igra, a ne NATO.\nDoneli kaže i da su svesni opasnosti da terioristički napadi mogu da se dese i u Srbiji, dodajući da je NATO partner Srbije u razmeni informacija o terorističkim napadima.\n"Veze između naše dve zemlje su duboke i dugotrajne. Preživele su dva svetska rata, a postojale su i pre toga", rekao je američki diplomata.\nNavodeći da su i SAD i Srbija u oba svetska rata imale iste ciljeve, Doneli je rekao da su se Sjedinjene Američke Države nakon Drugog svetskog rata posvetile tome da spasu Evropu gladi, izbegličke krize i kompletnog kolapsa koji je usledio.\n"Posle Dugog svetskog rata usledile su godine hladnog rata i tu je NATO pokušavao da održi mir između zapada i istoka. Tu se razvila EU kao način da se zadrži mir i prosperitet Zapadnoj Evropi", rekao je Doneli.\nKako je istakao, 100 godina nakon Prvog svetskog rata, Srbija je u poziciji da povrati svoje mesto u Evropi koje je imala pre jednog veka.\nKaže i da je cilj Vlade SAD da bude partner Srbije, odnosno, da joj pomogne da povrati svoje mesto u Evropi i bude važan i bogat član EU.\n"SAD žele da pomognu Srbiji da sprovede reforme, da povrati svoju ekonomiju, uspostavi svoje institucije i dobre odnose sa svojim susedima i sa EU, da bude važan partner u Evropi i svetu", rekao je Doneli, dodajući da su SAD partner Srbije koji joj pomaže da poboljša sopstvenu bezbednost.\nPrema njegovim rečima, SAD već izvestan broj godina rade sa Srbijom na tome da se poboljšaju vojni odnosi.\n"Moramo da radimo sa svojim partnerima da podelimo teret bezbednosti i odbrane u modernom svetu. Jedna od ključnih institucija za deljenje bezbednosti u svetu je NATO", rekao je američki diplomata.\nNavodeći da je Srbija je članica Partnerstva za mir koji je važan partner NATO-a, on je istakao da često postoji greška u shvatanju odnosa Srbije i Alijanse .\n"SAD i NATO u potpunosti poštuju politiku vojne neutralnosti Srbije. Neke od najbližih saveznika SAD imaju istu takvu politiku, poput Švedske i Austrije", naveo je Doneli.\nPrema njegovim rečima, oni nisu partneri SAD zato što su članovi istog saveza, već zato što dele iste vrednosti i razumevanja rizika koji su pred nama.\n"U ovom momentu ti rizici su Rusija i svetski terorizam", rekao je Doneli, koji je naveo i da SAD ne razmatraju pitanje odštete za intervenciju na Kosovu i Metohiji.\nNATO OKRUŽIO SRBIJU Dve činjenice koje će nas…\nGotovo sve države u našem okruženju su članice NATO, što je ponovo otvorilo pitanje Srbije i njene čvrsto proklamovane vojne neutralnosti. Šta bi moglo da je…\nŠTA SAD ŽELE SA NAMA Ovo su ključne poruke iz…\nANKETA Da li vojska Srbije treba da vežba i sa…\nVojska Srbije sve češće učestvuje istovremeno na vežbama koje, s jedne strane, organizuje NATO, a sa druge Rusija. Zbog toga se postavlja pitanje da li Srbija…\nPovezane teme: SAD , NATO , Srbija\n10:32 UHAPŠEN MANIJAK Samozadovoljavao se u automobilu i prolaznicima pokazivao POLNI ORGAN


06 « mart « 2017 « Komisija za zaštitu konkurencije\nPočetna strana » 2017 » mart » 06\t06.03.2017Aktuelnosti\nKomisija odobrila sprovođenje koncentracije društva Agrana Beteiligungs nad društvom Sunoko d.o.o.\nPredsednik Komisije za zaštitu konkurencije doneo je 3. marta 2017. godine rešenje kojim se odobrava, u skraćenom postupku, sprovođenje koncentracije koja nastaje sticanjem kontrole privrednog društva Agrana Beteiligungs – Aktiengesellschaft, Beč, Austrija nad privrednim društvom Sunoko d.o.o. sa sedištem u Novom Sadu, Republika Srbija.\nNa osnovu činjeničnog stanja utvrđenog tokom postupka, Komisija je konstatovala da sprovođenjem predmetne koncentracije neće doći do značajnije promene strukture na tržištu proizvodnje, otkupa i prerade šećerne repe, proizvodnje i veleprodaje šećera od šećerne repe u Republici Srbiji.\nPrivredno društvo Agrana Beteiligungs prisutno je na tržištu Republike Srbije isključivo u segmentu veleprodaje šećera, ali kroz prodaju izuzetno malih količina. Na ostalim relevantnim tržištima – proizvodnje, otkupa i prerade šećerne repe, proizvodnje šećera od šećerne repe u Republici Srbiji, privredno društvo Agrana Beteiligungs nije prisutno.\nKomisija napominje da je rešenjem od 11. avgusta 2016. godine uslovno odobrena koncentracija Sunoko – Star šećer, uz sprovođenje određenih mera. Pomenutim Rešenjem naloženi su uslovi u vidu mera ponašanja i obaveznog redovnog izveštavanja Komisije, sa ciljem očuvanja tržišne strukture i ostanka svih proizvodnih kapaciteta, uključujući i šećeranu TE TO Senta na tržištu, transparentnog praćenja nivoa, promene cena šećera na tržištu, unapređenja transparentnosti politike prodaje šećera i poslovnih odnosa sa kupcima, kao i punog informisanja Komisije o nivou i vrsti investicija koje će se realizovati u TE TO Senta sa ciljem povećanja proizvodne efikasnosti.\nNavedeni uslovi i dalje ostaju na snazi.


ivanović Архиве ·\nPonovo gledamo Ivana Ivanovića – Neko mora da podvuče crtu i kaže “druže, ovo je previše”\n“Kreće emisija 8. februara na Jutjub kanalu, a istovremeno, nisam dobio ponudu za bilo kakav posao”, rekao je u intervjuu za novi broj Nedeljnika Ivan Ivanović, u kom je između ostalog najavio “skromnu verziju” popularne emisije “Veče sa Ivanom Ivanovićem”. “Verovatno nisam dovoljno dobar pa se čeka da se pojavi neko kome sam potreban ja […]\nVoditelj Ivan Ivanović izjavio je da će poslednja emisiju “Veče sa Ivanom Ivanovićem” biti emitovana 28. decembra i da posle tog neće raditi tu emisiju jer “ne želi da predstavlja dekor za lažnu slobodu”. Ivanović za agenciju Beta rekao da je odluku doneo iz ličnih i poslovnih razloga. “Nemam razloga da verujem da će vreme […]\nNIJE KRAJ: Evo na kojoj televiziji ćemo gledati Ivana Ivanovića!\nVoditelj Ivan Ivanović napustio je TV Prva na kojoj je radio poslednjih osam godina i odlučio da pređe na “TOP” TV. Ivana Ivanovića, koji je od 2010. godine na “Prvoj” vodio popularni šou program “Veče sa Ivanom Ivanovićem”, televizijska publika će od sada gledati na “TOP” kanalu. PROČITAJTE JOŠ: IVANOVIĆ: Nema tih para za koje […]


Izrael širi ofanzivu, a Hamas kritizira SAD - Klix.ba\nSukob Izrael - Palestina\nIzrael širi ofanzivu, a Hamas kritizira SAD\n9.1.2009. u 17:51\nIzraelski sigurnosni kabinet najavio je u petak da će proširiti ofanzivu u pojasu Gaze protiv ciljeva Hamasa, nakon što je odbacio rezoluciju Vijeća sigurnosti UN-a koja poziva na prekid vatre na toj palestinskoj teritoriji.\nU komunikeu objavljenom nakon sjednice, 14. dana ofanzive, kabinet je naveo da će "IDF (izraelska vojska) nastaviti djelovati kako bi se ispunili ciljevi operacije - da se postigne promjena u sigurnosnoj situaciji na jugu zemlje - u skladu s planovima koji su odobreni na početku operacije".\n"Napori da se spriječi krijumčarenje oružja u pojas Gaze će se nastaviti", navedeno je u saopćenju.\nJedan od čelnika Hamasa koji živi u izgnanstvu Musa Abu Marzuq izjavio je u međuvremenu da Sjedinjne Države žele dati Izraelu više vremena da nastavi ofanzivu.\n"Time što nisu glasale za rezoluciju, niti su stavile veto, SAD šalju jasan signal da podržavaju rezoluciju, ali malo poslije", rekao je politički lider Hamasa Abu Marzuq za TV libanskog Hezbollaha u Damasku.\n"Zato oni žele dati neprijatelju više vremena. Ali vas uvjeravam da oni neće postići nijedan od svojih ciljeva i povući će se uz razočarenje i biti poraženi", poručio je Marzuq.\nPrije njegove izjave u saopćenju drugih zvaničnika Hamasa je navedeno da se rezolucija ne tiče te organizacije jer oni nisu ni konsultirani.\n"O rezoluciji je diskutirano u salama UN-a. Pokret nije konsultiran, naša vizija i interes našeg naroda nisu uzeti u obzir", kazao je Marzuq.\nZa dvije sedmice izraelske ofanzive na pojas Gaze poginulo je skoro 800 Palestinaca, među njima mnogo žena i djece. Deset izraelskih vojnika ubijeno je u ofanzivi a još tri izraelska civila su ubijena u eksploziji raketa ispaljenih preko granice.\nIzrael obećava kako će nastaviti da osigurava humanitarnu pomoć stanovnicima Gaze i da će nastaviti s trosatnim prekidima vatre svakog dana kako bi se omogućilo snabdijevanje hranom i lijekovima, iako su agencije za pomoć upozorile da ni izdaleka to nije dovoljno vremena.\nPredstavnik ministarstva vanjskih poslova Izraela Amos Gilad, prenosi Tanjug, sastao se u petak s egipatskim zvaničnicima u Kairu da razmotre egipatsku inicijativu za primirje.\nIzrael traži da se ne povuče iz Gaze dok se ne uspostave mehanizmi koji će osigurati zaustavljanje krijumčarenja oružja kroz tunele ispod granice Gaze i Egipta.\nPrvi cilj Izraela je da se sasvim zaustave raketni napadi Palestinaca na jug te zemlje.


U saopštenju Kancelarija ze KiM ističe se da je Petković sagovornika upoznao sa tokom dijaloga Beograda i Prištine, naglasivši da će “Srbija insistirati na sprovođenju svih do sada postignutih sporazuma, posebno na uspostavljanju Zajednice srpskih opština, sa čime se kasni čitavih sedam i po godina”.\n“Bez formiranja Zajednice srpskih opština, sa svim nadležnostima koje joj pripadaju u skladu sa briselskim dogovorima, nema mogućnosti za značajniji napredak u daljem toku dijaloga”, poručio je direktor Кancelarije za KiM.\nTokom sastanaka Petković je upoznao sagovornika sa političko-bezbednosnom situacijom na Кosovu, posebno sa teškoćama i izazovama sa kojima se suočava srpski narod.\n“Beograd je dosledno opredeljen za dijalog, kao jedino moguće sredstvo mirnog rešavanja nesuglasica i stvaranje preduslova za ekonomski rast i trajnu bezbednosnu stabilizaciju na zapadnom Balkanu”, zaključio je Petković.\n19.09.2021 ’’Novaku ću preneti da mu je lepa domovina’’ (308)


Slusni aparat - Oticon Sensei - karakteristike, cena, slike\nOticon Sensei je porodica slušnih aparata specijalno dizajnirana za decu. Izgradjen na najnovijoj Inium platformi, Sensei kombinuje inovativne audiološke elemente i robustan dizajn. Time se postiže zadovoljavanje jedinstvenih potreba dece svih uzrasta.\nSensei je namenjen deci oštećenog sluha od lakšeg do težeg stepena.\nSensei modeli pokrivaju područje podešavanja do 10 kHz na 8-10 kanala u zavisnosti od modela i omogućavaju formiranje 4 različita programa rada.\nSensei porodica slušnih aparata obuhvata dve cenovne podvrste, Sensei Pro i Sensei Standard. Obe varijante obuhvataju:\nRITE modele, sa mogućnošću izbora tri jačine miniFit risivera (60, 85, 100),\nBTE modele (Sensei 75, Sensei 90) kompatibilnih sa Corda miniFit (mogućnost izbora miniFit: open dome - 6, 8, 10mm, bass dome - single vent - 6, 8, 10, 12mm, bass dome - double vent- 6, 8, 10, 12mm, power dome - 6, 8, 10, 12mm).\nObezbeđuje visoke performanse u razumevanju govora čak i u kompleksnom okruženju. Sensei nudi impresivnu fleksibilnost svojom mogućnošću da se adaptira specifičnim dnevnim potrebama svakog slušno oštećenog deteta.\nSpeech Guard E system obezbeđuje potpuno i prirodno slušno iskustvo kombinujući dve metode amplifikacije, nelinearni i linearni, u jednom sistemu kompresije. Time je stvorena čvrsta osnova razvoja auditornog sistema.\nSmartFit Trainer je novitet u ovoj porodici slušnih aparata koji olakšava roditeljima pravilno postavljanje individualne olive uz pomoć LED indikatora.\nOticon Sensei omogućava i upotrebu dodatne opreme za komunikaciju kao što su FM sistem i ConnectLine sistem (Streamer Pro, TV i Phone adapter). Konstruisan je od materijala koji smanjuju mogućnost pojave alergijskih reakcija, povećavaju otpornost na prašinu, vodu i fizička oštećenja.\nU ponudi je na raspolaganju 11 boja kućišta izradjenih od biokompatibilnih materijala.\nVodič za roditelje dece oštećenog sluha Uputstvo za nastavnike za rad sa decom oštećenog sluha


Dodik poručio: Srpskoj se silom ništa ne može nametnuti\n"Mi bukvalno moramo voditi bitku za oslobođenje, samo ovaj put nećemo puškama. Lakše bi prošli da je opozicija bila za to da nam se vrate nadležnosti", rekao je Dodik.\n"Nakon toga, mi smo sljedećeg dana u parlamentu /BiH/", rekao je Dodik, te ocijenio da nema BiH bez uvažavanja istorijske i etničke realnosti i da će borba Srpske da traje, ali da će pobijediti realnost.\n"Mislim da se radio o `pakovanju`, da mi se zabrani rad, a poslije izbora kao da ništa nije bilo. Ali, teško će im to ići, pokušavali su i ranije", poručio je Dodik za TV "Hepi".\n"Imajmo naše interese, čuvajmo identitet, budimo privrženi Republici Srpskoj i Srbiji i Srpskoj pravoslavnoj crkvi", rekao je Dodik, ocjenjujući da Srbiji ne dozvoljavaju jake lidere na čelu države i Crkve.\n"Daleko od svih sila mi je važnije da ne iznevjerim očekivanja ljudi da čuvamo Republiku Srpsku. LJudi mi najčešće u zadnje vrijeme kažu – hvala ti što si nam vratio dostojanstvo- Pa šta treba?Da izdam interese naroda koji me birao, zato što sam se prepao u Vašingtonu?", pita Dodik.


Postupak protiv „Atlantik grupe” i „Štraus adrijatika” - Afera\nPretpostavlja se da su dva najveća konkurenta usaglašavala poslovne strategije u vezi sa cenama mlevene kafe, saopštili iz antimonopolske komisije\nKomisija za zaštitu konkurencije pokrenula je postupak protiv „Atlantik grupe” i kompanije „Štraus adrijatik” zbog sumnji u postojanje restriktivnih sporazuma na tržištu kafe. Kako je navedeno iz antimonopolske komisije, pretpostavlja se da su dva najveća konkurenta čiji zajednički tržišni udeo iznosi 80 odsto, usaglašavali poslovne strategije u vezi sa cenama mlevene kafe. Tokom maja i juna ove godine, sprovedena je analiza uslova konkurencije na tržištu trgovine na malo prehrambenim proizvodima poput ulja, mleka, mlečnih proizvoda i gaziranih pića, kao i kafe. Proveravane su maloprodajne cene pojedinih brendova kafe i međusobni odnos konkurenata u periodu od 2015. do 2020. godine.\n– Analiza je pokazala da je veleprodajno tržište kafe koncentrisano i stabilno, sa dva najveća učesnika čiji zajednički tržišni udeo od 2013. do 2020. nije spao ispod 80 procenata. Ocenjeno je da ovo tržište ima strukturu koja pogoduje lakšem postizanju dogovora između međusobnih konkurenata – navodi se u rešenju komisije.\nKako piše u njihovom zaključku, tokom ove analize posmatrane su cene najzastupljenijih brendova mlevene kafe i to „donkafe moment” – „Štraus adrijatik” i „grand gold” kafa u vlasništvu „Atlantik grupe” i to u odnosu na kretanje cena sirove kafe.\n– Uočeno je istovremeno poskupljenje ovih proizvoda početkom 2017. godine, pri čemu nakon ovog relativno naglog skoka cena, one kasnije nisu znatnije snižavane. U periodu od 31. januara 2015. do 31. decembra 2020. utvrđeno je da su ova dva proizvoda u pet najvećih maloprodajnih lanaca imala usklađene cene – navodi se u zaključku. Primećeno je i da su cene sirove kafe na kraju 2018. i tokom 2019. bile veoma niske, čak najniže u poslednjih deset godina, dok istovremeno, tada na našem tržištu nije došlo do pojeftinjenja mlevene kafe. S obzirom na to da cena sirove kafe učestvuje sa više od 90 odsto u maloprodajnoj ceni mlevene kafe bilo bi očekivano da su se one kretale u istom smeru, ali se to nije dogodilo.\nU zaključku komisije navodi se da je njihovu pažnju izazvala i izjava direktora kompanije „Štraus adrijatik” iz jula ove godine da će kafa poskupeti „u sledeća dva meseca” bez tačnog navođenja iznosa povišenja. Uskoro se oglasio i glavni konkurent „Atlantik grupa” i potvrdio da će doći do rasta maloprodajnih cena kafe i da korekcije predstavljaju neminovnost. Prema Zakonu o zaštiti konkurencije restriktivnim se smatraju oni sporazumi između učesnika na tržištu koji mogu da dovedu do ograničavanja, narušavanja ili sprečavanja konkurencije.\nKako je propisano, to mogu da budu ugovori ili pojedine odredbe, izričiti ili prećutni dogovori, usaglašene prakse, kao i odluke oblika udruživanja učesnika na tržištu, a kojima se naročito neposredno ili posredno utvrđuju kupovne ili prodajne cene ili drugi uslovi trgovine, navode iz Komisije za zaštitu konkurencije.\nU BEČU UHAPŠEN SRBIN: Policija mu našla kokain!\nOLIVERA JOVIĆEVIĆ DALA OTKAZ NA RTS: Odlazak sa javnog servisa nakon 18 godina!\nNASTAVLJAMO SA STVARANJEM NAJBOLJIH USLOVA ZA MLADE PREDUZETNIKE I INOVATORE\nČLANOVI SNS OBRENOVAC SE ZAHVALILI GRAĐANIMA: Istorijska pobeda Aleksandra Vučića (VIDEO)\nNovi masovni protest advokata je najavljen za subotu 2. oktobra u Beogradu. Kako se navodi…\nEvropski parlament podneo je tužbu protiv EK pred Evropskim sudom pravde jer još nije primenila…\nVULIN: Ne mislim da je komentar predsednika Putina promena stava Rusije po pitanju lažne države Kosovo


NUNS i NDNV osudili tužbu Popovića protiv KRIK-a - Danas\nArhiva » Vesti » Danas 12.01.2018\nDanas petak, 12. januar 2018. | Piše: FoNet Piše: Živadin K. M\nNezavisno udruženje novinara Srbije (NUNS) i Nezavisno društvo novinara Vojvodine (NDNV) ocenili su danas da je smisao tužbe ministra Nenada Popovića protiv portala KRIK, urednika i novinara, zastrašivanje sa konačnim ciljem da odustanu od daljeg istraživanja poslova "tog kontroverznog biznismena i visokog državnog funkcionera".\nU zemlji kakva je Srbija, a u kojoj su zakonodavna i sudska vlast dramatično podređene izvršnoj, tužba ministra protiv slobodnih medija uvek može da se shvati kao politički pritisak, pogotovo ako smo u nedavnoj prošlosti bili svedoci mnogobrojnih u najmanju ruku kontroverznih presuda protiv pojedinih medija, navodi se u saopštenju NUNS i NDNV.\nJasno je da KRIK koji, sigurni smo, poseduje čvrste argumente za tvrdnje koje je izneo o Popoviću, kao i drugi mediji mogu pravno zadovoljenje da traže i izvan ove zemlje, pred Evropskim sudom za ljudska prava, ali ti procesi traju dugo i predstavljaju svojevrsno iscrpljivanje medija, navode NUNS i NDNV.\nNosioci javnih funkcija trebalo bi da razumeju da postoji opravdano interesovanje javnosti za njihove poslove, pogotovo ako se radi o izuzetno bogatim i moćnim pojedincima kakav je Nenad Popović, navodi se u zajedničkom saopštenju ta dva udruženja.\nUkoliko smatraju da su njihova prava ugrožena, oni uvek mogu da koriste predviđene zakonske mehanizme, kao što su pravo na odgovor ili ispravku, iako je jasno da im niko ne može zabraniti da koriste i druge zakonske mehanizme za zaštitu svojih interesa.\nVeoma je važno da javnost i ekspertske nevladine organizacije nadgledaju ovaj sudski proces, kao i da KRIK nastavi sa istraživanjem tog, kao i drugih važnih slučajeva koji se odnose na spregu politike i sumnjivog biznisa, smatraju NUNS i NDNV.\nMinistar Popović u Novom Sadu kao portparol privatne IT kompanije\nPopović: Ogromni potencijali izvoza softvera i znanja iz Srbije\nNenad Popović posetio Šnajder elektrik DMS: Najbolji primer spoja nauke i privrede\n"Ogromni potencijali izvoza softvera i znanja iz Srbije"\nPopović: Sve o KRIK-u sam već rekao, novac u humanitarne svrhe\nN1 Info (31) B92 (5) B92 (3) Danas (2) RTS (1)\nVojvodina KRIK NUNS\nNe veruju u lažnu državu: Egipat povlači priznanje Kosova i Metohije?\nEvropska komisija: Kosovo ispunilo uslove za ukidanje viznog režima


Centar za istraživanje rata Republike Srpske: Cikotić pokušava da održi tezu o Srbima kao krivcima za rat\nLuna јун 18, 2020, 1:57 по подне\nBANjALUKA - Knjiga "NATO i sigurnost Evrope", autora Fikreta Muslimovića i Selme Cikotića, pokušaj je da se naučno verifikuju paušalno izvedeni zaključci o ratovima na području bivše Jugoslavije zasnovani na izlobiranoj istini u novinskim člancima i izjavama pojedinih međunarodnih zvaničnika, saopšteno je iz Republičkog centra za istraživanje rata, ratnih zločina i traženje nestalih lica.\nU saopštenju se navodi da je ovaj centar, koji se u okviru svojih redovnih poslova bavi i analizama određenih izdanja, dužan da u konkretnom slučaju iznese nekoliko ključnih stavova koje autori knjige krajnje neobjektivno nameću kao nespornu istinu.\n"Prije svega, Cikotić, koji se ovih dana pominje kao mogući nasljednik Fahrudina Radončića na mjestu ministra bezbjednosti u Savjetu ministara, te Muslimović nastoje da održe tezu o jednom narodu, Srbima, kao isključivim krivcima za rat devedesetih godina, i drugom, Bošnjacima, kao jedinim žrtvama", ističe se u saopštenju.\nInsistirajući na "srbijanskoj agresiji na BiH", naglašavaju u Republičkom centru, autori knjige su svjesno zaobišli činjenicu da je Međunarodni sud pravde u Hagu odbacio tužbu BiH za agresiju i genocid protiv tadašnje Savezne Republike Jugoslavije.\n"Između ostalog, Republiku Srpsku i njeno legalno izabrano rukovodstvo stavljaju u ravan sa teroristima, ne navodeći nijedan validan razlog zašto daju takve kvalifikacije", dodaje se u saopštenju.\nS druge strane, naglašava se, potvrđena teroristička djela kao što su napad na policijsku stanicu u Bugojnu, Zvorniku, napad na Ambasadu SAD u Sarajevu, kao i na pripadnike Oružanih snaga BiH, autori nisu "naučno obradili".\n"Vidljivo je, takođe, da postoji žal što se NATO nije više uključio u rat i Bošnjacima stvorio državu kakvu oni žele, kao i stav da je dalja centralizacija BiH, uz punopravno članstvo u NATO-u, jedini mogući put za BiH, bez obzira na to što se tome protivi jedan od tri konstitutivna naroda u BiH", piše u saopštenju.\nIz Republičkog centra podsjećaju da je Centar objavio publikaciju "Namjernom silom na Republiku Srpsku", gdje je, između ostalog, analizirana uloga NATO-a u ratu u BiH, kao i direktne i indirektne posljedice NATO bombardovanja Republike Srpske, te da je, između ostalog, utvrđeno da je tom prilikom ubijeno 54, a ranjeno 119 Srba.\n"S obzirom na to da se NATO otvoreno stavio na stranu takozvane Armije BiH, indirektnom posljedicom može se smatrati progon 120.000 Srba iz zapadnokrajiških opština u ljeto i jesen 1995. godine, kao i monstruozni zločini nad Srbima na Ozrenu iste godine, gdje su mudžahedini ritualno ubijali srpske civile i zarobljene pripadnike Vojske Republike Srpske", podsjeća se u saopštenju.\nU saopštenju se navodi i da je zločinima prethodilo bombardovanje releja "Kraljica" na Ozrenu, nakon čega je uslijedila akcija Drugog i Trećeg korpusa takozvane Armije BiH na srpske položaje.\n"Indirektna posljedica NATO bombardovanja je i uticaj osiromašenog uranijuma na zdravlje ljudi, o čemu svjedoče, između ostalog, i brojna istraživanja o smrtnosti od karcinoma", zaključuje Republički centar za istraživanje rata, ratnih zločina i traženje nestalih lica.


Slučaj u BiH: Šefica u marketu uzimala sebi robu, pa natjerala radnike da plate manjak\nPrijedorska policija podnijela je Okružnom tužilaštvu u ovom gradu izvještaj protiv četrdesetčetvorogodišnje osobe iz Kozarske Dubice čiji su inicijali B.Ć, zbog sumnje da je zloupotrebom položaja odgovornog lica i pronevjerom pričinila materijalnu štetu od 7.368 KM.\n“Tokom kriminalističke obrade utvrđeno je da je osumnjičeno lice od 7. novembra prošle godine do 2. oktobra ove, kao poslovođa u jednom marketu u Kozarskoj Dubici, uzimalo za sebe, bez plaćanja, trgovačku robu, artikle i prehrambene proizvode koji su bili namijenjeni za prodaju”, saopšteno je iz Policijske uprave Prijedor.\nU saopštenju je navedeno da je osumnjičena osoba, zloupotrebljavajući položaj odgovornog lica, prinudila pojedine radnike marketa da uplate određene iznose za nastali manjak robe, te sačine lažne zapisnike o dobavljaču, pravdajući manjak robe istekom roka trajanja.\nNezvanično se saznaje da je riječ o Biljani Ć. (44) iz Kozarske Dubice, poslovođi u marketu “Super Kort” u ovom gradu. Robu je navodno uzimala sebi, te zatim, između ostalog, natjerala pojedine radnike da plate manjak.\n“Poslovanje” direktora Banjca: Zaduživanje, cjepkanje javnih nabavki, dodatni radovi…\nU Kozarskoj Dubici u potresu oštećeno više objekata: Trenutno smo svi vani\nUzimao gorivo na odgođeno plaćanje i oštetio firmu za 140.774 KM\nForto napustio sastanak u Vladi FBiH: Nisam mogao vjerovati šta sam čuo, bilo me stid\nPreokret u Srebrenici na pomolu, zagovornici bojkota ipak neće vratiti svoje mandate?!


Glasao i jedan od najstarijih stanovnika u RS - BUKA Magazin\nNa biralištu i sa 103 godine!\nGlasao i jedan od najstarijih stanovnika u RS\nPiše: Buka/Fena / Objavljeno: 07.10.2012. u 19:00h\nSvoje glasačko pravo u Donjim Golešima kod Banjaluke danas je iskoristio Dragoljub Galić, koji ima čak 103 godine.\nDragoljubu Galiću ovo nije prvi put da priča s novinarima, jer je još u januaru njegova životna bitka objavljena u mnogim medijima. Ovom, jednom od najstarijih stanovnika Republike Srpske, tada je ugrađen trajni elektrostimulator srca - pejsmejker.\nPo informacijama objavljenim tada iz Univerzitetsko-kliničkog centra Banjaluka, Dragoljub je postao treći najstariji pacijent u svijetu kome je ugrađen pejsmejker.\nPo tadašnjim podacima Agencije za identifikacione dokumente BiH, najstariji stanovnik BiH živio je u Republici Srpskoj, u opštini Šipovo, a riječ je osobi ženskog pola rođenoj 1903. godine, što znači da je tada imala 108 godina.


19.02.2020 u 15:40\nCena struje moraće da raste zbog oporezivanja emisije CO2\nCena struje će i u Srbiji, pre ili kasnije, morati da raste zato što proizvodnja električne energije iz uglja postala veoma skupa zbog oporezivanja CO2 emsija, rekao je danas direktor Energetske zajednice Janez Kopač. „Što se tiče cene struje, to je uvek politički osetljivo pitanje. Ali, treba dodati da sadašnja cena za domaćinstva nikako ne odražava stvarnu cenu prozivodnje i da će to na dugi rok verovatno morati da se menja”, rekao je Kopač novinarima u skupštini gde se održava konferencija „Finansiranje energetske tranzicije u Srbiji” koju organizuje Fondacija Konrad Adenauer. Kopač je kazao da prilikom povećavanja cene struje mora da se vodi račcuna o tome kako zaštititi socijano ugrožene potrošače. „To, ipak, nije samo problem potrošača već i rudarskih okruženja, jer proizvodnja struje iz\n18.01.2020 u 21:00\nEvropska energetska zajednica pokreće spor protiv Srbije\nTek kada je naša zemlja dospela na vrh liste zemalja sa lošim kvalitetom vazduha, počeli su da se traže krivci za nebrigu o zaštiti životne sredine. Ispostavilo se da je Elektroprivreda Srbije daleko najveći zagađivač, iako ovo preduzeće tvrdi da je uložilo 400 miliona evra u unapređenje kvaliteta vazduha, vode i zemljišta tokom poslednjih 15 godina. To očigledno nije bilo dovoljno, što su ukazivale analize i izveštaji Fiskalnog saveta i Državne revizorske institucije. Na njihova alarmantna upozorenja niko nije reagovao. Janez Kopač, direktor Sekretarijata Energetske zajednice (EZ), rekao je juče da prema podacima iz 2018. u termoelektrani „Nikola Tesla” Obrenovac emisije gasova prevazilaze planirane 4,7 puta, a u „Kostolcu” 14 puta. Sekretarijat EZ pokrenuo je juče\n17.01.2020 u 14:38\nZato što je Srbija dospela u grupu zemalja koje imaju najzagađeniji vazduh na svetu, ministar za zaštitu životne sredine Srbije Goran Trivan rekao je da će državu smanjenje zagađenja koštati oko 2,4 milijarde evra. Ta računica je slična proceni Fiskalnog saveta koji je više puta skrenuo pažnju da u zaštitu vazduha od zagađenja treba uložiti najmanje oko 1,6 milijardi evra: i to u razvoj daljinskog sistema grejanja, toplane i toplovodnu mrežu (oko 500 miliona evra), završetak gasifikacije (oko milijardu evra), modernizaciju voznog parka gradskih saobraćajnih prevoznika, pre svega GSP-a (oko 100 miliona evra). Dodatno, nužno je da javna i državna preduzeća ulažu u modernizaciju, od čega samo EPS treba da investira više od 650 miliona evra (doduše do 2027. godine). –\n16.01.2020 u 20:00\nMnoga javna preduzeća u Srbiji godinama vode vršioci dužnosti direktora. Tačnije, od 37 javnih preduzeća oko 20 njih ima rukovodioce koji su u v. d. statusu. Neka od njih mnogo duže od godinu dana, koliko zakon dozvoljava. „Putevi Srbije” svakako su rekorder, budući da je Zoran Drobnjak vršilac dužnosti direktora već osam godina. To je primetio i Međunarodni monetarni fond i savetovao Vladi Srbije da što pre prekine tu praksu, jer javna preduzeća ne mogu biti potpuno reformisana ako nemaju profesionalnu upravu.\n09.01.2020 u 15:53\nOko 75.000 građana imalo status energetski ugroženog kupca\nOko 75.000 građana mesečno je imalo u 2019. status energetski ugroženog kupca, rečeno je danas Tanjugu u EPS-u. Status energetski ugroženog kupca određuje nadležni organ jedinice lokalne samouprave u kojoj kupac živi, objašnjavaju u EPS-u, prenosi Tanjug. Vlada Srbije je na predlog Ministarstva rudarstva i energetike donela uredbu koja odreduje uslove, način i postupak sticanja statusa energetski ugroženog kupca, kao i količinu besplatne energije na koju ti kupci imaju pravo. EPS navodi da nema informacije o toku postupka u opštinama koji se sada vode. Ugroženi kupac stiče pravo na umanjenje mesečne obaveze za određene količine električne energije. Za sve mesece za domaćinstvo sa jednim članom 120 kWh mesečno, za domaćinstvo sa dva i tri člana 160 kWh mesečno, za\n29.12.2019 u 20:11\nDržava kreće sa reformisanjem EPS-a i „Srbijagasa”\nPredsednica Vlade Ana Brnabić izjavila je, povodom plana razvoja Srbije do 2025. godine, da javna preduzeća i njihova rukovodstva moraju da budu efikasnija. Brnabić je, gostujući u Dnevniku RTS-a, najavila da će se u reformi javnih preduzeća krenuti od „Elektroprivrede Srbije” i „Srbijagasa”, pošto su to preduzeća koja mogu najviše da doprinesu privrednom rastu, prenosi Tanjug. „Vodićemo računa o svakom čoveku i svakom radnom mestu”, istakla je premijerka, ali i poručila da javna preduzeća i njihova rukovodstva moraju da budu efikasnija. Ona je kazala da će se smanjivati javni dug, iako će se deo sredstava za projekte nabaviti iz novog zaduženja. Premijerka je navela da se svojevremeno vlada Mirka Cvetkovića zaduživala po kamatnim stopama od sedam do osam posto, a sada po\n23.12.2019 u 15:54\nMMF nije tražio da poskupljenje struje bude obavezno\nVRNjAČKA BANjA – Premijerka Ana Brnabić izjavila je danas u Vrnjačkoj Banji da MMF nije uputio Vladi Srbije zahtev da cena struje mora da bude povećana do sredine sledeće godine. „Cena električne energije u Srbiji je najjeftinija u Evropi. Mi, bez daljnjeg, time čuvamo socijalni mir. Zato EPS nema dovoljno prihoda, koliko bi imali da je recimo ta cena na jednom realnom nivou. Ali, to je naša politika u ovom trenutku i čuvaćemo je dok još značajnije ne podignemo plate u Srbiji”, kazala je Brnabić, prenosi Tanjug. Ona je rekla da novi izdaci građanima Srbije ne mogu da se nameću i da je to tema o kojoj Vlada Srbije redovno razgovara za MMF. „U ovom trenutku to ne postoji kao zahtev do sredine 2020. godine”, rekla je premijerka novinarima posle otvaranja fiskulturne sale u Novom\n08.12.2019 u 20:57\nRegres od 50.000 dinara u EPS-u iznervirao naše čitaoce\nTekst o povećanju iznosa regresa zaposlenima u EPS-u zainteresovao je naše čitaoce. Otkako je postavljen na sajtu „Politike” pod nazivom „U EPS-u kao da su delili dedovinu – regres povećali sa 36.298 na 50.000 dinara”, pristižu komentari koji, u najmanju ruku, prikazuju nezadovoljstvo kod dobrog dela naše čitalačke publike. Zbog strogih pravila koja naša kuća propisuje, većinu nismo mogli da objavimo, ali to nije zaustavilo burne reakcije. Povela se žustra polemika, a izdvajamo neke od najzanimljivijih komentara:\n08.12.2019 u 11:07\nU EPS-u kao da su delili dedovinu – regres povećali sa 36.298 na 50.000 dinara\nIzveštajem o reviziji finansijskog izveštaja Javnog preduzeća „Elektroprivreda Srbije” za 2018. godinu državni revizor je utvrdio da je prošle godine povećan neto iznos naknada za topli obrok sa 200 dinara na 300 dinara dnevno. Iste godine regres za korišćenje godišnjeg odmora zaposlenih povećan je sa 36.298 na 50.000 dinara u bruto iznosu. A od 2016. godine EPS zaposlenima isplaćuje nagradu – deo zarade po osnovu doprinosa zaposlenih poslovnom uspehu, od po 210 dinara u bruto iznosu za svaki radni dan, navodi se u ovom izveštaju. Zbog još nekih utvrđenih nepravilnosti revizor je predstavnicima EPS-a dao 21 preporuku, između